VIDEO KLIP SYAMEL AF2015 DIDAKWA TAK SENSITIF

Video klip naib juara Akademi Fantasia 2015 (AF 2015) iaitu Syamel yang bertajuk 'Hidup Dalam Mati' dikatakan tidak sensitif apabila menonjolkan babak cubaan membunuh diri seorang wanita dalam karya berkenaan.

Azril Abd Samad pengarah klip video itu bagaimanapun telah menyangkal dakwaan tersebut dan perkara itu tidak perlu diperbesarkan kerana muzik video berkenaan hanyalah simbolik menunjukkan seorang wanita yang putus harapan untuk hidup dan mengambil keputusan membunuh diri, namun membatalkan hasrat itu.

"Sebagai seorang pengarah, saya tahu batas dan sensitiviti masyarakat tempatan yang pasti tidak akan terima sekiranya babak muzik video berkenaan diakhiri dengan adegan membunuh diri.

"Memang pada awalnya saya menunjukkan seorang wanita mengambil pistol menunjukkan mahu membunuh diri. Tetapi saya buat pengakhiran cerita di mana wanita itu tak jadi nak bertindak sedemikian," ujarnya dipetik sebagai berkata.

Azril berkata demikian bagi mengulas dakwaan segelintir pihak yang menyifatkan salah satu babak dalam klip video Hidup Dalam Mati yang menunjukkan seorang wanita cuba membunuh diri tidak selari dengan budaya rakyat negara ini khususnya bagi umat Islam yang melarang keras perbuatan itu.

"Penggunaan pistol bagi maksud berkenaan menerusi karya itu jarang digunakan dalam kebanyakan babak muzik video mana-mana artis tempatan. Saya tahu penggunaan pistol dilihat sedikit kasar, tetapi ia hanyalah simbolik," jelasnya.

Klip video berkenaan yang dimuat naik di YouTube pada Ahad lalu sehingga Rabu mendapat lebih 50,000 tontonan.

Sementara itu, kata Azril, secara kesuluruhannya, klip video tersebut dihasilkan dalam masa sehari dan ia adalah satu perkara yang mencabar baginya untuk memikirkan jalan cerita dan konsep yang sesuai dengan lagu Hidup Dalam Mati.

"Cerita dalam lagu itu ialah seseorang yang sedang kecewa dengan kehidupan menganggap tidak guna lagi untuk teruskan hidup.

"Dan saya hasilkan muzik video seorang wanita yang dalam 'perjalanan' untuk membunuh diri. Tetapi banyak babak yang jalan ceritanya saya sengaja 'gantung' supaya orang yang menonton boleh menilai dengan perspektif masing-masing," katanya.

SYAMEL AF2015 - HIDUP DALAM MATI

ATAU TONTON DISINI

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


KES AMANG SEKSUAL REMAJA - MANGSA KENAL MELALUI PROGRAM MOTIVASI, NAMA PENDAKWAH SELEBRITI DIPETIK?

Laporan selebriti lelaki terkenal yang ditahan polis selepas dipercayai melakukan amang seksual fizikal terhadap beberapa remaja lelaki bawah umur, hangat diperkatakan.

Selebriti lelaki terbabit telah dihadapkan ke Mahkamah Klang, Selangor pagi Khamis lalu dan direman selama enam hari untuk membantu siasatan kes tersebut.

Terbaru, tular perkongsian di Twitter mendakwa suspek berusia 40-an itu adalah seorang penceramah bebas, pengacara dan pelakon lelaki yang membawakan watak memberi nasihat. Selain itu, suspek pernah memenangi program berkaitan ummah dalam penglibatan kariernya.

Perkongsian di Twitter itu mendapat pelbagai reaksi daripada netizen yang mendakwa individu yang dimaksudkan itu adalah seorang PU. Tidak kurang juga, hasil tinjauan netizen mendapati selebtiti itu tidak muncul di segmen pagi di radio sejak semalam.

Dalam pada itu, ada yang memuat naik paparan biodata dan maklumat mengenai selebriti itu yang diambil di Wikipedia dimana memberi hint pada ciri-ciri yang dimaksudkan.

Klik untuk gambar besar

Sementara itu, diruangan komen Instagram selebriti itu, ramai yang meninggalkan komen untuk mengetahui kesahihan mengenai perkara tersebut.

Difahamkan, mangsa gangguan amang seksual berkenalan dengan suspek ketika terbabit dalam program motivasi. Ketua Polis Selangor, Datuk Arjunaidi Mohamed berkata, setakat ini, Polis Kontinjen Selangor menerima empat laporan iaitu dua di Ibu Pejabat Polis Daerah (IPD) Klang Selatan, satu di IPD Shah Alam dan satu di IPD Kajang.

Menurutnya, kesemua laporan polis itu dibuat oleh empat individu berusia 17 hingga 18 tahun yang mendakwa menjadi mangsa amang seksual fizikal selebriti lelaki itu.

"Siasatan awal pihak polis mendapati, suspek berusia lingkungan 40-an berkenalan dengan mangsa dalam program motivasi yang diadakan di sekolah di sekitar negeri Selangor. Hasil dari perkenalan itu, suspek didakwa bertindak melakukan jenayah amang seksual fizikal kepada semua mangsa," jelasnya dalam kenyataan, hari ini.

Sebelum ini, penahanan suspek disahkan oleh Ketua Polis Selangor Datuk Arjunaidi Mohamed dan siasatan lanjut sedang dijalankan. Kes disiasat mengikut Seksyen 14 Akta Kesalahan Seksual Terhadap Kanak-Kanak 2017.

Arjunaidi berkata, bertindak atas maklumat berikut, sepasukan pegawai dan anggota polis daripada Jabatan Siasatan Jenayah, Ibu Pejabat Polis Kontinjen Selangor membuat tangkapan ke atas suspek, 4 petang kelmarin di Ibu Pejabat Polis Kontinjen Selangor.

"Kebenaran tahanan reman selama enam hari mulai semalam sehingga 14 September diperolehi dari Mahkamah Majistret Klang bagi membolehkan pihak polis menjalankan siasatan lanjut ke atas suspek. Kes disiasat mengikut Seksyen 14(a) Akta Kesalahan Seksual Terhadap Kanak-Kanak 2017," ujarnya.

Sumber memberitahu, perbuatan suspek terbongkar selepas beberapa remaja mendakwa manjadi mangsanya tampil membuat laporan di Ibu Pejabat Polis Daerah (IPD) Klang Selatan.

"Kesemua remaja itu dikenali suspek dan dia dipercayai menggunakan kaedah memujuk mereka untuk melakukan perbuatan tidak bermoral itu. Mangsa yang trauma kemudian membuat laporan polis," katanya.

Beliau berkata, sehubungan itu, orang ramai dinasihatkan agar tidak membuat sebarang spekulasi berhubung kejadian ini kerana ia akan menjejaskan siasatan serta boleh menimbulkan kegusaran dalam kalangan masyarakat.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'PENAMPILAN BARU' HIDAYAH DAPAT PUJIAN, TERIMA KATA-KATA SEMANGAT

Baru-baru ini, balu kepada pelawak, Syed Umar Mokhtar Syed Mohd Redzuan atau Abam iaitu Siti Nurhidayah Mohd Ali telah memuat naik foto dirinya dengan 'penampilan baru' dan ia mendapat perhatian netizen.

Hidayah dilihat tampil makin bergaya dengan gaun bunga-bunga serta solekan yang cantik dalam foto yang dimuat naik ke akaun Instagram miliknya, @hidayah_abam, semalam.

Penampilan yang berbeza dan lebih ceria itu membuatkan ramai wargamaya memuji dan memberi kata-kata semangat supaya dia terus melangkah lebih kuat sebagai ibu tunggal.

"Makin cantik! Moga jadi wanita yang kuat. Saya juga ibu tunggal," komen seorang netizen.

Klik untuk gambar besar

"Cantik awak, semakin tabah semakin ceria hidup. Moga terus kuat," kata seorang wargamaya

"Semakin hari semakin cantik," puji seorang pengikutnya.

Pun begitu, abang kepada Hidayah iaitu Azmier tampil menjelaskan penampilan itu hanya untuk khidmat review berbayar: "Adik saya hanya buat review baju orang bagi. Service paid review," jelasnya.

Untuk makluman, Hidayah dan Abam berkahwin pada 8 Disember 2017. Hasil perkongsian hidup mereka dikurniakan cahaya mata lelaki, Syed Uthman Hamzah Al-Juffrey yang berusia setahun dua bulan.

www.myartis.com / Sumber & foto: Astro Gempak & Instagram @hidayah_abam

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


4 GAMBAR - STACY OH STACY..!!

Lagi gambar menarik Stacy AF6 yang kini berubah imej ke arah yang lebih berani dan seksi. Mungkin ada yang geleng kepala melihat telatahnya, namun rasanya ada juga yang jeling-jeling sambil tersenyum manja. Ahak!

Jom tengok...!


TAHUN HADAPAN - SAHARUL RIDZWAN PASANG IMPIAN MAHU TUNAIKAN HAJI

Pelakon Saharul Ridzwan yang sebelum ini dilihat semakin mendekatkan diri dengan Allah itu merancang untuk menunaikan ibadah haji pada tahun depan. Saharul atau nama penuhnya Mohd Saharul Ridzwan Hashim, 33, berkata menunaikan rukun Islam kelima itu merupakan impian terbesarnya.

Pelakon 'Hati Perempuan' itu berkata perancangannya untuk tahun hadapan lebih kepada luar dunia lakonan. Terdapat beberapa perkara yang perlu diselesaikannya, salah satunya adalah untuk menunaikan haji.

Sementara itu, Saharul yang sudah lapan tahun bergelar seorang pelakon itu sedar bahawa jangka hayatnya sebagai hero drama tidak akan kekal lama kerana akan banyak kemunculan ramai pelakon baharu dan faktor usianya juga bakal menjadi kekangan untuknya kekal diposisi hero.

Klik untuk gambar besar

"Jangka hayat seorang hero memang tidak akan lama. Sekarang saya sudah berusia 33 tahun berapa tahun sahaja lagi saya boleh memegang watak hero. Usia tidak akan menunggu saya, nanti muka juga berubah. Hakikatnya, watak hero di Malaysia memang ada hadnya. Tiada orang tua jadi hero di Malaysia," ujarnya.

Menurut Saharul, dia sedang giat melakukan persediaan sebagai jaminan masa depan dengan melebarkan empayar perniagaannya dan bakal membuka sebuah perniagaan francais yang akan diusahakan bersama pelawak dan pengacara Nabil Ahmad.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU TINDIK HIDUNG - MASYA MASYITAH JELAS IA SEKADAR FESYEN BAGI JAYAKAN VIDEO MUZIK

"Tindik di hidung bukan kekal. Hanya 'mock up' sahaja. Dalam video muzik, tidak semua babak saya memakai subang hidung," jelas penyanyi Masya Masyitah yang tampil menjawab isu penampilannya bertindik pada hidung dengan mengakatakan ia sekadar fesyen bagi menjayakan video muzik.

Bukan hnya tindik di hidung, malah pakaian Masya atau nama sebenarnya, Siti Nurmasyitah Mohd Yusoff, 22, sebagai wanita berhijab dikatakan menyakitkan mata, sekali gus, mendapat kecaman ramai.

Bukan sengaja meraih perhatian, sebaliknya Masya memberitahu dia tampil dengan imej dan pakaian bersesuaian untuk video muzik single terbaharu, 'Simpanan'.

Pun begitu, Masya berkata, penampilannya berubah mengikut penambahan usia, namun, beberapa foto dimuat naik di laman Instagram adalah sedutan daripada video muzik Simpanan.

"Semakin meningkat dewasa, saya juga melalui fasa memilih penampilan bersesuaian dengan usia. Saya masih tak terikat dengan mana-mana fesyen, mana yang dirasakan selesa dan tak berlebihan, itulah yang saya pakai.

Klik untuk gambar besar

"Namun, penampilan di tempat awam berbeza dengan penampilan dalam video muzik. Ini kerana ada jalan cerita yang ingin disampaikan menerusi video muzik 'Simpanan'.

"Ini semua hak individu, ada yang kisah dan sebaliknya. Saya pilih gaya video muzik seperti ini. Kepada peminat, tonton video muzik saya dahulu barulah buat penilaian," katanya.

Dalam pada itu, Masya berkata dia tidak terkesan dengan kecaman diterima, sebaliknya menyifatkan ia sebagai satu perkara yang mematangkannya.

"Bercakap soal kecaman, saya berpendapat setiap manusia ada pandangan dan saya menghormatinya. Insya-Allah, saya akan memperbaiki penampilan bersesuaian dengan usia pada masa akan datang," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KEMALANGAN - AFIEQ SYUKUR DIA & ADIK TAK CEDERA PARAH

"Kereta saya terbabas kerana keadaan jalan raya yang licin akibat hujan. Ini kali pertama saya mengalami kemalangan dan saya berjanji akan lebih berhati-hati bila memandu selepas ini," demikian kata penyanyi dan pelakon Afieq Shazwan.

Terlibat kemalangan di Lebuh Raya Baru Lembah Klang (NKVE) pada pukul 8.30 malam semalam, Afieq, 22, memberitahu ketika insiden itu berlaku, dia sedang dalam perjalanan pulang ke rumah bersama adik-adiknya dari Pulau Pinang.

Meskipun keadaan kereta Proton Saga merah miliknya kemek teruk di bonet hadapan, pelantun lagu 'Darjat' itu bersyukur kerana dia bersama adik-adiknya tidak mengalami sebarang kecederaan parah. Dalam pada itu, Afieq turut berterima kasih kepada semua peminat yang menghantar mesej dan meninggalkan komen di laman Instagram miliknya.

Klik untuk gambar besar

www.myartis.com / Sumber & foto: Kosmo & Instagram Afieq Shazwan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HIKMAH DISEBALIK UMRAH - SHAMSUL GHAU GHAU GIAT PELAJARI AL-QURAN

Selebriti yang pernah popular suatu ketika dulu iaitu Shamsul Azahar Aliddin atau lebih dikenali dengan panggilan Shamsul Ghau-Ghau, 48, berkata ketika itu dia sedar bahawa ada sebab Allah menjemputnya ke Mekah untuk menunaikan umrah adalah untuk mengajar dirinya sesuatu.

"UMRAH ini berlaku pada tahun 2001 ketika itu nama saya berada di puncak, dan saya pun tidak tahu kenapa saya pergi.

"Rupanya ALLAH nak mengajar saya sesuatu, rupanya saya sudah meninggalkan al-Quran begitu lama dan bila saya sampai itulah yang saya dapat," ujar Shamsul dipetik sebagai berkata.

Kata Shamsul, peristiwa tidak boleh membaca al-Quran ketika di Mekah benar-benar meruntun dirinya, hinggakan dia sebak dan menginsafi diri.

"Saya tidak boleh baca al-Quran, malu dan sedih lantas saya terus memperbanyakkan doa kepada ALLAH.

"Kini saya sedang mempertingkatkan ilmu bacaan al-Quran melalui tiga guru untuk melancarkan bacaan, di samping mempelajari maksudnya," jelasnya.

Shamsul bagaimanapun tidak menganggap kesilapan lalu adalah detik hitam sebaliknya ia adalah pembuka jalan baginya untuk memperbaiki dirinya sekarang.

Oleh itu, Shamsul kini giat berdakwah berkongsi pengalaman hidupnya bagi memberikan kesedaran kepada masyarakat.

Dalam pada itu, katanya dia berharap perubahan yang berlaku kepada dirinya, dapat membawa manfaat kepada umat Islam lain dan supaya boleh diambil iktibar apa yang berlaku kepadanya.

"Kita hidup sudah berpuluh tahun tapi kita tak tahu maksud bacaan dalam solat kita. Saya berharap perubahan ini dapat melapangkan kubur mak ayah saya yang sudah tiada. Saya tak menolak perubahan saya hari ini adalah hasil doa arwah mak saya yang tak jemu memberi nasihat semasa hayatnya," katanya.

Dalam masa sama, Shamsul kini bangga untuk menyatakan bahawa mempelajari al-Quran adalah sesuatu yang menyenangkan dan berharap dapat menarik lebih ramai orang untuk berubah menjadi lebih baik.

"Al-Quran itu perlu dibaca, difahami dan diamalkan dalam kehidupan seharian kita. Cuba tanya diri kita dalam sehari berapa banyak kita pegang al-Quran berbanding telefon pintar?

"Saya bukan mahu buka aib diri saya, sebaliknya mahu mengajak lebih ramai orang Islam mendekati ALLAH dan memberikan pahala kepada mak ayah saya yang sudah tiada," tuturnya.

Sumber: Sinar Harian

Foto: Shamsul IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


ADIRA KONGSI VIDEO SUAMI BERIADAH BERSAMA ANAK-ANAK - NETIZEN LUAH TERUJA

Selepas meninggalkan tanda tanya tentang status rumah tangganya, penyanyi Adira Suhaimi akhirnya memuat naik satu hantaran di akaun Instagram (IG) miliknya yang menunjukkan kehadiran suaminya, Datuk Red.

Dalam hantaran berkenaan, Adira memuat naik rakaman video yang menunjukkan Datuk Red sedang beriadah bersama anak-anaknya di luar kawasan rumah mereka.

"Sikit lagi nak roboh payung tuuu punn 🤣 ni kalaw mak dia pun join sekali confirm roboh moto tuu 🤣🤣🤣." - Kalaw mak dia pun join sekali confirm roboh moto tuu 🤣🤣🤣," tulisnya.

Klik untuk gambar besar

Entri berkenaan mendapat perhatian pengikutnya yang akui sudah lama tidak melihat kehadiran Datuk Red di dalam mana-mana posting di IG miliknya sebelum ini. Malah ketika Syawal baru-baru ini, gambar Raya Adira hanya bersama anak-anak tanpa kehaditan suaminya.

"1st time nampak husband Adira." - "Baru nampak suami Adira." - "Kenapa Dato' Red nampak lain?," antara komen-komen netizen.

Penyanyi lagu 'Pujaan Hati' itu mendirikan rumah tangga dengan Datuk Red atau Datuk Seri Adnan Abu di Songkhla, Thailand pada 3 Disember 2015.
Adira merupakan isteri kedua dan mereka dikurniakan tiga cahaya mata, Anggrek, 5, Asan, 4, dan Anggun, 3.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI BEKAS TEMAN LELAKI ALYA IMAN 'BUKA MULUT': "PERGI KELAB MALAM SIAP BUKA TUDUNGLAH"

"Alhamdulillah, saya dapat tahu tentang ini daripada kawan saya. Saya ingatkan saya wanita paling bahagia tapi kebahagiaan itu tercalar selepas Alya muncul. Sepanjang sembilan tahun perkahwinan, kami tak pernah gaduh dan suami saya tak pernah curang. Allah itu tak akan jadikan sesuatu tanpa sebab dan hikmah.

"Allah juga yang gerakkan hati saya untuk bagitahu hal sebenar supaya saya jadi lebih semangat dan kuat di masa depan," dakwa isteri kepada bekas teman lelaki pelakon Alya Iman iaitu Penny Salman yang mendakwa dia tidak menyedari kecurangan yang dilakukan suaminya yang merupakan seorang ahli perniagaan.

Ketika dihubungi, Penny mendakwa, dia dan suami hidup bahagia tanpa bergaduh selama sembilan tahun bersama dua orang cahaya mata. Dakwa Penny lagi, hari pertama berjumpa dengan suaminya, Alya masih ada hubungan dengan seorang pelakon dan tinggal serumah.

Sejurus keluar dari rumah tersebut, Penny mendakwa Alya menyuruh suaminya menyewa sebuah apartment dan membeli barangan mewah malah mereka sudah merancang untuk berkahwin: "Macam mana dia boleh mampu ada semua barang mewah sedangkan dia baru berlakon? Saya ada semua gambar cuma sikit saja yang ditunjuk. Dia gunakan kisah sedih untuk membuatkan orang berasa simpati.

Klik untuk gambar besar

"Suami saya berasa kasihan, dia pulak pandai berlakon. Suami saya ada sewakan sebuah apartment untuk dia tinggal di Ampang sebelum ini. Suami saya pun dah lamar dia dengan sebentuk cincin dan merancang untuk berkahwin. Tapi dalam masa sama, dia ada menjalinkan hubungan dengan lelaki lain. Suami saya dah putuskan hubungan mereka pada bulan Jun lalu," dakwa suri rumah sepenuh masa ini.

Dakwa Penny lagi, Alya sering berkunjung dan menempel di pejabat suaminya tanpa berasa malu walapun dipandang pekerja-pekerja lain: "Alya setiap hari bertenggek dekat pejabat suami saya. Patutlah suami saya tak benarkan saya datang.

"Pernah Alya bawa kawan-kawan dia datang makan di restoran suami saya tanpa membayar. Dia masukkan dalam bil bawah akaun suami saya. Tak cukup dengan itu, Alya pernah juga pergi kelab malam siap buka tudunglah," dakwanya lagi.

Dalam pada itu, dakwa Penny lagi, dia tidak berniat untuk membuka aib Alya ataupun ingin menutup periuk nasi: "Saya cuba untuk menjadi seorang wanita yang kuat dengan tak nak buka aib dia (Alya) dan suami saya. Tapi saya tak boleh. Bila saya dah ceritakan segalanya saya berasa lega.

"Kalau dia (Alya) orang yang baik, dia akan datang minta maaf dengan saya. Saya harap orang di luar sana lebih berhati-hati dengan manusia macam ni," dakwanya mengakhiri perbualan.

Sebelum ini, Penny mendakwa suaminya menjalin hubungan sulit dengan Alya menerusi laman sosial Instagram (IG)nya pada petang Jumaat. Tidak berdiam diri, Alya mengeluarkan satu kenyataan kepada pihak media.

www.myartis.com / Sumber & foto: Astro Gempak & Instagram Alya Iman

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"PLEASE!!! JANGAN MAI UMAH SISTURR!" - RITA TAK BENAR TETAMU BERAYA DI RUMAHNYA

Ramai dalam kalangan kita terus mengambil langkah berjaga-jaga bagi mengelakkan diri dari djangkiti wabak COVID-19 berikutan jumlah kes aktif wabak tersebut masih tidak susut. Turut mengambil inisiatif yang sama, pelakon Rita Rudaini tampil memaklumkan yang beliau tidak akan menerima sebarang kunjungan tetamu atau mana-mana individu ke kediamannya pada Hari Raya Aidilfitri nanti.

Rita menegaskan kenyataan itu di laman Instagramnya bersama peminat. Rita bagaimanapun berpesan supaya orang ramai tetap menyambut sambutan itu dengan berpakaian baharu meskipun hanya meraikan perayaan itu di rumah.

"Selamat Hari Raya... maaf tahun ni sisturr xbuat open house... Pls!!! Jgn mai umah sisturr!... walauponnnn di rumah, korang tetap kena bersiap sakan tau mcm sisturr ni haaa," tulis Rita.

Klik untuk gambar besar

Terdahulu, kerajaan telah mengumumkan Pesta Keamatan, Hari Gawai dan aktiviti ziarah sempena Aidilfitri pada tahun ini dihadkan kepada hari pertama perayaan sahaja. Malah, Menteri Kanan (Keselamatan) Datuk Seri Ismail Sabri Yaakob berkata, aktiviti ziarah juga dihadkan tidak melebihi 20 orang dan hanya membabitkan ahli keluarga terdekat sahaja.

Kerajaan baru-baru ini menyatakan bahawa perjalanan untuk balik kampung merentas sempadan negeri bagi tujuan berhari raya juga tidak dibenarkan sepanjang lanjutan Perintah Kawalan Pergerakan Bersyarat (PKPB) sehingga 9 Jun.

www.myartis.com / Sumber & foto: Beautifulnara &  Instagram Rita Rudaini

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CIK B AKHIRNYA BEBAS WABAK - VIDA CABAR IQBAL CARI WANITA GENIT-GENIT MANJA MACAM DIA

"Akhirnya Cik B dah bebas daripada Covid-19, Alhamdulillah proses penyembuhan sangat cepat dan saya sangat bersyukur," itulah kata jutawan kosmetik, Datuk Seri Vida yang bersyukur apabila anak perempuannya, Cik B telah kembali pulih selepas dijangkiti wabak.

Sementara itu, semua sedia maklum mengenai usahawan Ahmad Iqbal Zulkefli yang membawa diri ke Indonesia kerana 'merajuk'. Ditanya berhubung perkara tersebut, Vida mempersoalkan kemampuan bekas pembantu peribadinya itu dalam mencari pengganti.

Ujar penyanyi lagu 'I Am Me' itu, dia yakin Iqbal tidak berjaya menemui penganti baharu di negara seberang itu lebih-lebih lagi wanita yang seperti dirinya.

"Kata dia nak cari penganti di Indonesia, tapi boleh ke nak cari penganti macam aku? Saya rupawan dan genit-genit manja. Kau mampu nak cari pengganti seperti aku? Tidak sekali-kali! Sekarang saya enjoy dengan kehidupan saya," katanya kepada mStar.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BAPA SAHKAN KEPULANGAN ZAHIRAH, AIMAN & CUCU KE MALAYSIA

Pasangan pelakon Zahirah Macwilson dan Aiman Hakim Ridza bersama anak sulung mereka, Isaac Raees dikhabarkan sudah selamat tiba di Malaysia dua hari lalu setelah hampir lima bulan menetap di Perth, Australia.

Perkara tersebut disahkan bapa kepada Zahirah iaitu Zainol Macwilson yang berkongsi berita gembira itu menerusi akaun Instagram miliknya. Zainol turut meluahkan rasa syukur atas kepulangan anak perempuanya bersama menantu serta cucu.

"Alhamdulillah, anak, menantu dan cucu saya dah selamat pulang ke Malaysia, amin! Ribuan terima kasih kepada semua peminat-peminat Zahirah, Aiman, Mr Dimple (cucu saya) dan juga para peminat saya, di atas doa serta ucapan yang ikhlas dari semua," katanya.

Meninjau ke Instagram Zahirah dan Aiman, pasangan ini masing-masing tidak mengemas kini apa-apa baik di entri meskipun di IG Story.

Klik untuk gambar besar

Sementara itu, Zainol dalam entri yang sama memuat naik dirinya yang kini sedang berada di Langkawi. Menurut Zainol, dia di Langkawi untuk menjalani sebuah penggambaran drama.

Terdahulu, Zahirah memberithu dia dan suaminya serta anak mereka bakal pulang ke Malaysia dijangka pada bulan April ini. Zahirah berkata kini sudah tiba masanya untuk dia dan Hakim kembali beraksi di pentas lakonan dan bekerja seperti biasa.

Bagaimanapun, Zahirah tidak lagi menetapkan tarikh yang sebenarnya untuk dia dan keluarga kecilnya pulang ke Malaysia namun yang pasti, dalam bulan hadapan.

www.myartis.com / Sumber & foto: Astro Gempak & Instagram Zainol Macwilson, Maslinda Yusoff, Zahirah Macwilson & Aiman Hakim Ridza

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MINTA TUKAR CADAR KENA NAJIS - LINDA RAFAR KESAL LAYANAN JURURAWAT

"Bukan mak dia yang sakit jadi nurse sorang ni tak rasa apa yang kita rasa!!! Kita cakap baik-baik, dia boleh kurang ajar. Awak tu Islam dan bertudung. Kenapa yang lain boleh hormat, awak tak boleh nak hormat ye??

"Saya masih simpan gambar dan video awak. Jika awak masih biasa, saya viralkan!!! Jika tak nak kerja jangan jadi nurse. Saya hanya merayu tukar cadar yang kena najis daripada pukul 3 pagi tadi sampai waktu melawat 1pm masih tak dilayan.

"Saya dah letak maid cuci najis mak saya, ni hanya tukar cadar sahaja ye!! Tukar cadar Allahuakbar jika saya jahat saya dah viral muka awak!!!

"Memang tak ada hati dan perasaan!!!," demikian tulis ahli kumpulan Elite, Linda Rafar yang meluahkan rasa kesalnya terhadap layanan yang diterima dari seorang jururawat yang bertugas di hospital ibunya dirawat.

Menurut Linda jururawat itu bersikap kurang ajar kepadanya selepas diminta untuk menukarkan cadar di katil ibunya yang terkena najis.

Klik untuk gambar besar

Lebih mengecewakan lagi, jururawat itu hanya mengendahkan permintaannya sehingga cadar tersebut dibiarkan kotor sehingga berjam-jam lamanya.

Menurutnya, jika ikutkan hati dan perasaannya dia mahu menularkan wajah jururawat tersebut, namun tidak berbuat demikian kerana masih boleh bersabar.

Bagaimanapun dia bersyukur kerana ada jururawat lain yang sudi membantu setelah lebih 10 jam cadar tersebut dibiarkan kotor.

Ibu Linda, Rasimah Abd Rahman, 73, dimasukan ke hospital minggu lalu selepas sebelah tanggannya terkena jangkitan dan telah dipotong. Difahamkan tangan ibu Linda dipotong akibat terkena gigitan serangga tiga bulan lalu.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


16 GAMBAR - TUNANG RAIKAN BIRTHDAY ERIN MALEK YANG KE-20

Meriah sungguh!

Itulah yang boleh digambarkan mengenai sambutan hari lahir yang ke-20 Erin Malek pada 15 Julai lalu bertempat di The Troika, Kuala Lumpur.

Artikel terdahulu:

SELAMAT BERTUNANG : ERIN MALEK NIKAH OKTOBER DEPAN

Lebih meriah, sambutan tersebut sebenarnya telah diusahakan oleh tunangnya Farriz Fauzy yang turut meraikannya bersama. Majlis serba biru itu turut dihadiri oleh ramai rakan yang selama ini tidak jemu-jemu menyokong karier seninya.

Difahamkan juga, mereka berdua dijangka akan menamatkan zaman bujang Oktober depan setelah mengenali hati budi masing-masing dalam tempoh yang singkat.

Iyalah... benda baik buat apa tangguh lama-lama ya tak?

Selamat hari lahir diucapkan buat Erin.

GAMBAR:
Klik untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


GOSIP CINTA SHARNAAZ & ELFAEZA HANGAT DI SINGAPURA

Baru beberapa hari lalu Sharnaaz Ahmad mengumumkan persaraannya daripada dunia lakonan, tiba-tiba timbul pula gosip terkini mengenainya dengan pelakon Elfaeza Ul Haq. Mereka didakwa hangat bercinta oleh peminat di Singapura dan sekaligus mendapat liputan luas media di sana.

Bila ditanya mengenai gosip ini, Elfaeza, 28, mengakui khabar angin tersebut memang wujud dan ia turut disiarkan oleh sebuah saluran radio Singapura.

"Tak sangka pula media di Singapura turut mengambil serius dengan gosip itu kerana ia merupakan perkara tidak benar.

"Berita itu disampaikan kepada saya selepas dia mendengar gosip berkenaan di radio. Mujurlah keluarga saya tidak hairan dengan gosip tersebut," kata Elfaeza yang turut berasal dari Kota Singa itu.

"Saya berharap agar khabar angin percintaan saya dengan Sharnaaz tidak lagi menjadi isu memandangkan tiada apa-apa perhubungan yang terjalin antara kami melainkan sekadar rakan artis," jelasnya.

Terdahulu, pelakon yang popular menerusi drama Adam dan Hawa itu berkata, tawaran lakonan yang diterimanya pada tahun ini tidak sebanyak tahun lalu. Namun dia tetap berpuas hati kerana kebanyakan watak yang diterima kesemuanya peranan utama.

"Ini menunjukkan para penerbit mula mempercayai bakat lakonan saya yang mana sebelum ini mereka kurang yakin dengan saya.

"Walaupun tidak banyak tawaran yang saya terima pada tahun ini tetapi watak yang saya dapat semuanya peranan penting.

"Ini merupakan peluang saya untuk menonjolkan bakat kepada penonton yang masih belum mengenali saya lagi," ujarnya.


'RAGAM' ABBY, NORMAN DAN ANAK2 DI AIDILADHA

Kontroversi bukan penghalang hubungan antara ibu bapa dan anak-anak!

Mungkin itulah maksudnya gambar 'bahagia' Abby Abadi dan Norman Hakim bersama anak-anak mereka di Hari Raya Aidiladha ini. Yang pasti, kemungkinan juga ada pihak ketiga yang 'berasap kepala' sekiranya melihat gambar-gambar mesra ini... ha ha.

Mereka bukan sekadar 'happy'... malah berpakaian sedondon lagi. Apa-apapun, jom kita layan je aksi mereka...!

Klik untuk imej besar...

TERKINI...
LUAHAN RASA ABBY

Berikut adalah luahan rasa Abby yang terkini dalam blognya. Walaupun bunyinya macam meroyan, namun luahan tersebut seperti mempunyai maksud tersembunyi yang mampu membawa khabar gembira.

Mungkinkah Abby dan Zul bakal berbaik semula? Atau ia sekadar luahan insan yang kesepian dan tak tahu nak buat apa? Allahualam...!

......................

Andainya aku tulang rusukmu yang sudah hilang itu,
Aku berharap.....
sanggup tak nak jaga? :P

Jika ALLAH memepertemukan kita nanti
Kamu mampu dan selalulah membimbingku
Agar aku menjadi wanita yang solehah
Yang nntinya akan menjadi bidadari di syurga
Kerana aku ingin kita bersatu
Di DUNIA dan AKHIRAT.....

Andainya kamu ditakdirkan bertemu jodoh denganku
Kamu juga akan menjadi Ayah buat ank3 ku
Jadilah Ayah yg boleh membimbing mereka
Agar mereka nanti menjadi ank3 yg soleh dan solehah
Yang dapat menjunjung tinggi Agama ALLAH
Dan buleh kita banggakan DUNIA AKHIRAT...

Andainya kamu ditakdirkan menjadi teman hidupku
Ku berharap engkau buleh menjadi imam yang baik buatku dan anak3ku
Menjadi pemimpin yang baik dalam rumahtangga kita
Mencintai aku apa adanya.......
Dan mampu menguruskan kekuranganku dengan bijaksana
Agar aku dapat bersamamu hingga ke syurga...

Andainya aku melakukan kesalahan
Janganlah aku dikasari dengan kata2 dan perbuatan
Tegurlah aku dengan kelembutan
Nasihatilah aku dengan iman
Dan belailah aku dengan penuh kasih sayang
Agar 'ikatan' antara kita akan terus berpanjangan...

Andainya aku terlupa, lalai dalam
dalam rumahtangga
Ingatkanlah dengan rasa cinta
Agar menjadi tauladan pada ank3 kita
Dan menjadi contoh terbaik buat mereka
Agar 'rumahtangga' ini terpelihara...

BIMBINGLAH AKU, ~Abby Abadi
2-4pm (7 November 2011)
Mahligai Abadi


TOLAK REVIU GUNA FOTO TAK SENONOH - NABILA HUDA TAK MAHU IG NAMPAK BURUK

Sejak kebelakangan ini, segelintir selebriti popular termasuklah instafamous dilihat memuat naik reviu produk atau iklan memaparkan wanita seksi.

Tindakan mereka itu menimbulkan rasa kurang senang segelintir netizen di laman sosial yang mengecam dan ada yang menegur supaya menyemak dan menapis produk terlebih dahulu sebelum membuat ulasan.

Dalam hal ini, pelakon Nabila Huda, 35, berkata dia lebih selektif dan hanya memilih produk bersesuaian yang akan dimuat naik di Instagram (IG) miliknya.

"Kalau tengok di Instagram saya, tak banyak reviu sebab saya kawal benda itu. Kita faham orang bisnes tapi dalam hal ini lebih baik kalau kita tak terima gambar yang mereka bagi. Sebenarnya kita yang kawal laman sosial kita sendiri contohnya kalau iklan besarkan payudara janganlah post gambar itu pula. Klik untuk gambar besar

"Macam saya kalau orang nak suruh review saya boleh sahaja tapi mereka kena ikut cara saya dan tak boleh paksa post sesuatu gambar yang tak sepatutnya... nampak buruk dekat IG aku nanti!" katanya.

Sebelum ini beberapa orang selebriti popular termasuklah instafamous telah memuat naik video di Instagram memaparkan iklan produk untuk wanita.

Tindakan mereka itu menerima kecaman netizen sehinggakan ada yang menegur supaya menyemak dan menapis produk terlebih dahulu sebelum membuat ulasan.

Dalam pada itu, anak kepada penyanyi Amy Search ini berkata dia lebih selesa menjadikan media sosial sebagai platform untuk berkongsi perkembangan peribadi dan karier seninya.

"Kita faham sesetengah orang guna IG untuk tambah pendapatan dan rezeki... macam saya cuma nak kongsi kehidupan dan pekerjaan, saya hadkan perkongsian di media sosial dan kalau perlu kongsi saya akan kongsi.

"Media sosial ini adalah tempat peminat nak dekat dengan kita, kalau terlalu banyak reviu orang akan bosan. Tapi mungkin ada sesetengah orang jadikan reviu itu sebagai kerjaya mereka... terpulanglah, masing-masing ada pendirian sendiri," ujarnya.

www.myartis.com / Sumber & foto: mStar & Instagram Nabila Huda

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JARAK 11 TAHUN BUKAN PENGHALANG - INTAN SIFATKAN SUAMI BARU SEORANG YANG MATANG

Semua sedia maklum mengenai usahawan Intan Liana Saleh yang kini sudah kembali memegang status isteri setelah hampir tiga tahun bergelar ibu tunggal. Intan, 36, selamat bernikah dengan penjawat awam, Mohd Aizam Yahya, 25, dalam majlis pernikahan di sebuah premis acara di Jalan Ampang, di sini, malam semalam.

Walaupun usia Aizam 11 tahun lebih muda, Intan menyifatkan suaminya sebagai seorang yang matang selain mengambil berat terhadap dirinya dan anak-anak.

"Bagi saya usia bukanlah penghalang, sama ada muda atau sebaliknya, ia belum menjamin kematangan dalam perhubungan. Kami berkenalan tidak lama iaitu sekitar enam bulan sebelum membuat keputusan bernikah. Sepanjang mengenalinya, saya lihat dia pandai melayan anak-anak dan menerima mereka seadanya.

"Apa yang penting adalah hubungannya dengan anak-anak. Yang penting masing-masing tahu akan tanggungjawab selepas bergelar suami isteri. Doakan yang baik-baik buat kami. Insya-Allah," katanya.

Klik untuk gambar besar

Menurut Intan, dia terbuka hati untuk kembali bergelar isteri selepas melihat keikhlasan serta keserasian lelaki itu terhadap dua anak lelakinya. Intan berkata, sikap pemaaf dan mudah mengalah suaminya menguatkan lagi keyakinan untuk memilih lelaki berkenaan sebagai teman hidup.

"Kami diperkenalkan menerusi kawan-kawan sebelum ini. Alhamdulillah, hubungan kami berjalan dengan baik dan masing-masing sudah bersedia ke fasa yang lebih serius. Syukur majlis kami dipermudahkan," ujar Intan.

Nama Intan mula dikenali apabila dia bercerai dengan pemuzik, Muhammad Radzi Abdul Wahid atau Ude pada 2018 selepas bekas suaminya itu mengahwini pelakon Izreen Azminda. Hasil perkahwinan tersebut, Intan memiliki dua anak iaitu Arish Muqri, 7, dan Ariq Muqri, 4.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


IRMA HASMIE HAMIL, SUAMI YANG MENGIDAM

Selera suami Irma Hasmie, Redza Syah Azmeer Mohd Redzuan tiba-tiba menjadi pelik apabila kuat makan berbanding sebelumnya. Bila dicari punca mengapa suaminya menjadi begitu, rupa-rupanya ia disebabkan oleh Irma kini sudah berbadan dua!

"Isteri tidak mengidam apa-apa lagi setakat ini tetapi sebaliknya saya pula yang mengidam nak makan macam-macam sehingga menjadikan saya seorang yang kuat makan," ujar Redza kepada media.

Apa yang menarik, Redza akan sentiasa menemani isterinya ke majlis-majlis tertentu disebabkan bimbang. Kata Redza, dia khuatirkan keadaan isterinya yang mengalami alahan akibat mengandung.

"Jika terjadi apa-apa susah pula. Lebih baik saya menemani dia ke mana-mana selepas ini tambahan pula dengan cara itu ia boleh mengeratkan lagi hubungan kami suami-isteri," tambahnya yang amat teruja untuk bergelar seorang bapa.

Terdahulu, Irma turut memberitahu bahawa kandungannya berada di dalam keadaan baik tanpa sebarang masalah. Tambah pelakon itu, dia cuma tidak boleh menikmati makanan seperti kebiasaannya kerana sering muntah-muntah.

"Syukur Alhamdulillah dengan kurniaan ini dan saya berharap semua mendoakan yang terbaik buat diri saya," katanya tersenyum.


FILEM BUKIT KEPONG DALAM HD, BAKAL DITAYANG OGOS INI

Filem epik Bukit Kepong arahan Tan Sri Jins Shamsuddin kini telah berjaya melalui baik pulih kepada kandungan definasi tinggi (HD). Penaikkan taraf dari segi visual dan audio telah dilakukan oleh anak syarikat KRU iaitu Prodigital Lab Sdn Bhd.

"Kita menaik filem ini kepada kandungan definasi tinggi, malah meningkatkan kualiti warna seolah-olah penggambaran baharu sahaja dilakukan semalam.

"Selain itu, mutu audio juga dipertingkatkan dalam proses adunan semula daripada mono ke stereo, suntingan bagi menyelaraskan lipsync audio asal dengan visual, noise reduction serta penambahan kesan bunyi," kata Ketua Pegawai Eksekutif (CEO) Kumpulan Syarikat KRU, Norman Abdul Halim pada  sidang media Ops Selamatkan Bukit Kepong yang diadakan di Platinum Sentral, Kuala Lumpur.

Klik gambar untuk size besar

Turut hadir pada majlis tersebut ialah Jins Shamsuddin sendiri yang kelihatan uzur, Ketua Pengarah Finas, Datuk Kamil Othman, Datin Paduka Shuhaimi Baba dan Pengurus Besar Grand Brilliance, Tengku Iesta.

"Kos dan tempoh proses digital remastering bergantung kepada kondisi filem. Ketika kami menerima filem ini, ia dalam format filem negatif 35mm, kami dapati keadaannya tidak begitu baik dan ia sudah melekat serta tidak boleh diimbas.

"Ia terpaksa dibawa ke Thailand untuk proses pembersihan dan sangat rumit sehingga mengambil masa yang lama," tambah Norman yang memilih filem Bukit Kepong sebagai filem pertama melakukan proses itu.

"Filem ini berbeza daripada filem lain yang mana saya lihat ia sebagai filem lama yang masih releven untuk ditonton.

"Bukit Kepong juga banyak menerapkan nilai-nilai yang baik dan Insya-Allah akan ditayangkan di pawagam pada bulan kemerdekaan," ujarnya dipetik sebagai berkata.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


LIANA ROSLI: "DAH KAYA, MAJU... DATANG ORANG DENGKI, DATANGLAH B*BI-B*BI HAMLAU, BIASA"

"Tak payah nak risau, nak bagitahu dekat sini, semua produk kak KM ada kelulusan. Tak payah nak takut, tanpa was-was lagi nak pakai apa pun. Biasalah bila kau dah kaya, bila kau dah berniaga yang memang maju, laris tak ada orang boleh kalahkan kau lagi, mulalah datang pengkhianat.

"Datang orang yang dengki dekat kau, datanglah babi-babi hamlau, biasa. Tapi kita rilek lah kita tak buat salah apa dengan kau. Itu kes dah lama yang baru sekarang nak kemukankan tapi tak apalah macam mana pun kita hadap sahaja, lagipun benda dah selesai. Alhamdulillah," demikianlah kata usahawan Liana Rosli atau lebih popular dengan panggilan Kak KM.

Kak KM meminta ramai supaya tidak perlu bimbang di dalam menggunakan produk keluarannya. Menerusi video pendek yang dikongsi di akaun Instagram, Kak KM bagaimanapun turut mendedahkan, situasi yang berlaku seolah-olah perkara lumrah apabila ada pihak yang didakwa mulai rasa iri apabila perniagaannya mulai sukses.

Sementara itu menerusi posting terdahulu, Kak KM turut mengesahkan mengenai kehadirannya di mahkamah beberapa hari lalu: "Sabarlah... Sabar, yang kena dakwa aku bukan korang. Terima kasih yang prihatin dekat Kak KM, yang kesian, yang tanya sama ada betul atau tidak pada tadi saya dekat mahkamah.

Klik untuk gambar besar

"Betul tak salah orang lagi, macam ni paparazzi ambil gambar aku, seronok tapi aku pun keliru tadi nak buat 'peace' ke buat apa tak tahu sebab kita tak bersalah.

"Yang pasti bukan Sweet Dara, bukan jamu kak KM yang punya fasal ni, yang punya fasal adalah produk Kak KM yang lagi satu, hal-hal fasal lambat keluar kelulusan KKM. Benda tu tak ada apa dah selesai syukur. Alhamdulillah. Terima kasih Ya Allah, memang dipermudahkan," katanya lagi.

Terdahulu pada Isnin lalu, berita mengenai anak seorang pelakon dan juga seorang Instafamous didenda sebanyak RM10,000 oleh Mahkamah Majistret atas kesalahan memiliki produk tanpa kelulusan Kementerian Kesihatan Malaysia (KKM) untuk jualan mulai diperkatakan ramai.

www.myartis.com / Sumber & foto: Media Hiburan & Instagram Liana Rosli

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SATU PERMULAAN BUKANNYA PENGAKHIRAN... APA BERLAKU DENGAN IZINNYA" - FIZO OMAR

Menerusi muatnaik terbaru di laman Instagram (IG), pelakon Fizo Omar mengakui episod perceraiannya dengan usahawan tudung Fareeda, Mawar Abdul Karim adalah satu permulaan dan bukannya pengakhiran dalam hidupnya. Menurut Fizo, ia permulaan fasa baru dalam hidupnya untuk membesarkan satu-satunya anak mereka Wan Maryam sebagai ibu bapa yang bukan lagi suami isteri.

Tambah Fizo lagi, punca perceraian mereka bukan kerana berlaku perbalahan sebaliknya dia akui datang dari kelemahan diri masing-masing. Fizo berkongsi perkara tersebut selepas menceraikan Mawar dengan talak satu di Mahkamah Rendah Syariah Hulu Langat, Seksyen 9, Bandar Baru Bangi pada pagi Rabu.

"IANYA SATU PERMULAAN BUKANNYA PENGAKHIRAN. Terima kasih sya nk ucapkan kpd smua yg mendoakan yg baik2 utk sya dan Mawar. Segala penulisan yg positive dr kawan media dan komen2 yg positive dr netizen semoga Allah memberkati niat baik korang semua utk kami. Apa yg berlaku diantara sya dan Mawar ini adalah dgn izinNYA. Setelah pelbagai usaha dilakukan, dan kami bersepakat untuk berpisah dgn cara baik.

"Sesiapa yg berumah tangga mengharapkan kebahagiaan hingga ke akhir hayat. Tapi perancangan Allah utk kita adalah yg terbaik. Saya terima dgn takdir ini dan sya percaya Allah tidak pernah zalim kpd hambaNYA dan setiap apa yg berlaku pasti ada hikmah di sebaliknya. Dan kita sbgai manusia haruslah memandang ke arah hikmah yg positive dan jgn sesekali bersangka buruk kpd takdirnya.

"Hari ini, 10 Julai 2019, dgn izin Allah, Status kami sbgai suami isteri telah pun berakhir dan bertukar kpd CO- PARENT kpd zuriat kami, Wan Maryam Bt Wan Hafizol iaitu amanah Allah kpd kami utk menjaga dan mendidiknya. Insyallah hubungan baik sya dan mawar akan berterusan dan sya pasti hikmah disebaliknya kami terus menjaga silaturahim diantara kami dan kelurga akan bertambah erat.

Klik untuk gambar besar

"Pada sya peristiwa ini bukanlah satu pengakhiran, malah ianya adalah satu PERMULAAN fasa baru dlm hidup kami, sebagai CO-PARENT dan sahabat baik. Tiada perbalahan diantara kami dan punca dan sebab yg berlaku ini adalah kerana kelemahan dan kekurangan kami sendiri.

"Semoga dgn takdir ini kami akan memperbaiki kekurangan masing2 untuk menjadi insan yg lebih baik kelak. Sya akan sentiasa doakan yg terbaik utk mawar dan keluarga, juga berterima kasih diatas doa dan sokongan daripda anda semua yg berterusan utk kebaikan kami," demikian tulis Fizo yang juga merupakan seorang usahawan di IGnya.

Kemas kini itu mendapat pembagai reaksi daripada netizen termasuk yang mendoakan agar mereka kembali bersatu. Perkahwinan pasangan itu mula dikatakan berdepan dengan masalah dan menjadi bualan hangat netizen apabila Fizo menyambut Aidilfitri berasingan dengan isteri dan anak. Fizo dan Mawar mendirikan rumah tangga pada November 2013 dan dikurniakan seorang cahaya mata, Wan Maryam yang kini berusia dua tahun.

Bila melibatkan soal hati dan perasaan yang dipendam, bukan semua manusia mampu terus bertahan. Walaupun pelbagai usaha sudah dicuba untuk menyelamatkan mahligai yang dibina, akhirnya takdir menentukan jalan perpisahan adalah yang terbaik.

www.myartis.com / Sumber & foto: Astro Gempak & Instagram Fizo Omar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BIMBANG TAK DAPAT BERI KOMITMEN - ISMAIL IZZANI BELAJAR SECARA 'HOME SCHOOLING'

"Sebelum saya tampil dengan 'Sabar' saya sudah berbincang dengan ibu-bapa tentang pembelajaran saya dan home schooling adalah jalan terbaik," kata penyanyi baharu, Ismail Izza mengenai dirinya yang belajar secara home schooling sejak pertengahan tahun lalu.

Menurut Ismail, rutin hariannya mula padat dengan undangan nyanyian dan pada masa sama perlu memberi tumpuan kepada pelajaran.

Katanya lagi, beliau memilih untuk belajar dari rumah adalah kerana dirinya itu bimbang menimbulkan masalah seperti isu disiplin dan hilang tumpuan ketika belajar.

"Saya bimbang jika saya teruskan di sekolah biasa, saya tidak dapat memberi komitmen kerana kesibukan jadual nyanyian," jelasnya.

Kehidupan pendatang baharu ini berubah sejak single pertamanya berjudul 'Sabar' mendapat tempat di hati pendengar.

'Sabar' yang dilancarkan pada Februari lalu, mendapat hampir tujuh juta tontonan di YouTube sekali gus membuktikan dia diminati ramai.

Klik untuk gambar besar

Ismail yang bakal menduduki peperiksaan Sijil Pelajaran Malaysia (SPM) pada akhir tahun ini berkata, walaupun pada awalnya berasa janggal namun dia kini lebih selesa belajar dari rumah dengan bimbingan guru peribadi.

"Alhamdulillah walaupun pada awalnya agak janggal tetapi belajar dengan guru peribadi saya lebih fokus dan adakalanya ada beberapa rakan lain turut serta," tuturnya ketika ditemui media pada majlis pelancaran portal beli-belah Roopawan dan pertunjukan fesyen Lebaran 2017.

Dalam pada itu, tambah Ismail, selepas sambutan Aidilfitri nanti dia akan memperlahankan karier seninya bagi memberi lebih tumpuan kepada persediaan SPM.

Kata Ismail, walaupun mempunyai karier namun dia tidak akan sesekali mengabaikan pelajaran kerana ia adalah jaminan masa depannya.

"Sekarang pun saya sebenarnya dah kurangkan aktiviti seni tetapi Insya-Allah lepas raya nanti fokus saya memang betul-betul pada SPM.

"Seperti orang lain, saya juga ada pasang impian untuk menyambung pelajaran di universiti dan saya perlu berusaha ke arah itu," ujarnya.

Dalam perkembangan lain, Ismail berkata, dia bakal melancarkan sebuah lagu duet bersama Siti Nordiana dan dua artis Indonesia iaitu Fatin dan Rezki Febian bersempena Aidilfitri berjudul 'Raya Nusantara'.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


DITUDUH GUNA 'MAK ESAH' (BOMOH) - MISHA OMAR BERI TEMPOH 7 HARI

Semua mengetahui Misha Omar baru-baru ini telah memenangi Vokal Terbaik dan lagu nyanyiannya 'Sampai Bila' turut mendapat tampat ketiga di Anugerah Juara Lagu yang ke-33 (AJL33).

Namun nampaknya ada pihak yang tidak senang di atas kejayaan yang diperoleh Misha sehingga ada pihak yang menfitnahnya menggunakan sihir untuk menang.

Susulan tuduhan itu, Misha membuat laporan polis kerana fitnah tersebut menjejaskan reputasinya sebagai penyanyi. Menurut Misha, pada awalnya dia hanya menggangap ianya satu gurauan, namun perkara itu semakin lama menjadi serius.

"Pada awalnya saya hanya ketawa sahaja apabila membaca komen orang menuduh saya menggunakan khidmat 'Mak Esah' (bomoh) untuk menang AJL.

Klik untuk gambar besar

"Tetapi lama-kelamaan ia semakin menjadi seirus sampai ada rakan-rakan dan peminat bertanya akan hal itu walaupun sekadar gurauan. Atas sebaba itu, saya rasa bertanggungjawab dan mencari kebenaran untuk diri sendiri," katanya.

Dalam pada itu, Misha memberi tempoh selama tujuh hari kepada kesemua individu tersebut untuk tampil membuat permohonan maaf, namun jika enggan berbuat demikian pihaknya akan mengambil tindakan undang-undang terhadap penyebar fitnah.

"Saya teringin untuk bertentang mata dengan pelaku-pelaki terbabit selain ingin tahu apa salah saya kepada mereka dan dari mana mereka dapat cerita saya guna shir dan khurafat?

"Saya bukan nak minta ganti rugi atau saman tapi cukup kita bertemu untuk meminta maaf dan saya akan maafkan tanpa bersyarat juga. Pun begitu kalau dalam tempoh ini tiada seorang pun yang tampil maka akan adalah tindakan selanjutnya," jelasnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DENGAN JAMINAN POLIS - ADLIN KINI BEBAS

Selepas keterangannya diambil bagi membantu siasatan, akhirnya Adlin Aman Ramlie telah dibebaskan petang semalam dengan jaminan polis setelah ditahan dalam Op Nuri di rumahnya di Cyberjaya kelmarin kerana dipercayai terlibat dengan penipuan pelaburan hartanah.

"Kita telah mengambil keterangan Adlin dan pihak polis berpuas hati dengan kerjasama yang diberikan pelakon berkenaan. Dia kini telah dibebaskan di bawah jaminan polis.

"Bagaimanapun, kita tetap akan menjalankan siasatan terhadap Adlin mengenai peranannya dalam kegiatan pelaburan haram ini,” katanya kepada Utusan Malaysia di sini hari ini," katanya.

Menurut Roslan, 13 individu lain termasuk dua individu bergelar Datuk Seri dan Datuk masih ditahan reman selama 21 hari.

Akhbar melaporkan Adlin antara 14 ditahan selepas disyaki terlibat dalam kes sindiket penipuan pelaburan yang dipercayai 'memperoleh' lebih RM10 juta daripada ahli untuk dilaburkan dalam pelaburan hartanah.

Pelakon dan pelawak itu ditahan kerana didakwa menyediakan rumah untuk melindungi dua dalang sindiket itu.

--- IKLAN ---
(dijamin oleh myartis sebagai 'good seller' - pesanan pos laju pasti dihantar)

Tujuh individu termasuk seorang bergelar 'Datuk Seri' ditahan di Kelantan, tiga termasuk seorang 'Datuk' dan pelakon itu di Selangor, dua lagi di Pahang dan Melaka manakala dua lagi di Pulau Pinang.

Difahamkan, syarikat itu dengan singkatan HG ditubuhkan untuk 'membantu' mereka yang gagal dalam perniagaan bagi menjana pendapatan pasif dengan melabur wang mereka dalam bentuk dana dan kemudian dilaburkan dalam hartanah dengan keuntungan diagihkan kepada ahli-ahlinya mengikut jumlah yang dilaburkan.

Sementara itu, Adlin berkata, beliau akan mengadakan sidang akhbar khas pada Ahad ini bagi menjelaskan isu penahanannya.

"Saya rancang untuk adakan sidang akhbar di sebuah stesen televisyen swasta bagi menjelaskan isu sebenar berkenaan berita isu penahanan saya itu," jelasnya.

Sumber: Utusan Malaysia

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


14 GAMBAR - AKSI 'SEKSI' TERKINI SHARIFAH SAKINAH

Jika sebelum ini, Sharifah Sakinah, 23, mengakui tidak bercinta dengan jurulatih peribadinya kerana ingin menumpukan perhatian kepada kerjaya, namun perkembangan terkininya agak 'hangat' sedikit.

Artikel terdahulu:

GOSIP DENGAN JURULATIH - SHARIFAH SAKINAH NAFI BERCINTA

Gambar demi gambar di uploadnya ke laman sosial Instagram dengan imej seksi yang pastinya menggoda ramai lelaki. Ataupun mungkin niatnya hanya sekadar mahu memperlihatkan tubuhnya yang slim itu pada rakan wanita agaknya. Mana tahukan?.

Meskipun dikutuk oleh segelintir pihak di laman sosialnya, namun dia seolah sudah malas nak melayan dan lali dengan pelbagai teguran daripada haters.

Iyalah... hidup ini 'fatamorgana' bro!

Klik gambar untuk imej besar...

Klik untuk baca...


INSTAFAMOUS PAKAI GELANG PINK UNTUK 'PRANK'? - KERAJAAN SERAH KEPADA POLIS: "INI ISU NYAWA"

Mana-mana individu yang memakai gelang merah jambu gara-gara untuk tujuan gurauan (prank), Menteri Kanan Pertahanan Datuk Seri Ismail Sabri Yaakob menjelaskan perkara tersebut boleh dianggap melakukan kesalahan.

Menerusi laporan Astro Awani, Ismail Sabri berkata individu berkenaan membuat kesalahan kerana mempunyai niat untuk menipu orang ramai.

"Terdapat dua kesalahan. Pertama, jika dia benar-benar dikuarantin dan memakai gelang 'pink' untuk keluar, tentunya dia dikenakan tindakan.

"Kalau tidak dikenakan kuarantin tetapi (semata-mata hanya) memakai gelang tersebut, dia juga menipu kerana menggunakan bahan atau peralatan Kementerian Kesihatan untuk tujuan menipu orang ramai.

Klik untuk gambar besar

"Dia salah... (kerana) melakukan kesalahan tersebut," ujarnya pada sidang media berhubung Perintah Kawalan Pergerakan Pemulihan (PKPP) hari ini.

Katanya lagi, beliau menyerahkan kepada pihak polis untuk mengambil tindakan selanjutnya terhadap individu-individu yang tidak bertanggungjawab itu.

"Terserah kepada polis untuk ambil tindakan. Kami perlu bertanggungjawab. Jangan kita jadikan perkara ini sebagai bahan mainan atau ketawa. Ini melibatkan isu nyawa, isu yang besar.

"Jadi, jangan menganggap ini perkara yang boleh dibuat lawak, dimain-mainkan kerana kesannya adalah amat besar," kata yang turut menegaskan isu berhubung wabak COVID-19 perlu diambil serius dan bukannya perkara yang boleh dijadikan gurauan.

Sekadar informasi, sekitar 15 September lalu, seorang influencer yang dikenali sebagai Chazynash tampil memuat naik video yang menunjukkan dia memakai gelang 'pink' ketika sedang menjamu selera di sebuah restoran.

Bagaimanapun, video yang tular di laman sosial itu telah menimbulkan kontroversi dan menerima kecaman hebat daripada netizen di khususnya netizen di Twitter. Namun, pada Ahad lalu, jejaka tersebut memohon maaf menerusi satu muat naik di laman Instagram peribadinya.

www.myartis.com / Sumber & foto: Astro Gempak & Instagram Chazy Nas

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERNIAGA DI PWTC - DEJA MOSS KINI BERHIJAB PENUH

Pasti ramai yang tertanya-tanya ke manakah menghilangnya penyanyi Deja Moss? Apakah yang dilakukannya sekarang dan adakah beliau hanya menumpukan perhatian pada rumah tangga sehaja?

Nah berita terkini tentang penyanyi bergelar Hajah itu ialah beliau sudah berhijab penuh dan kelihatan tidak bermekap. Lebih menarik, Deja sekarang sedang sibuk berniaga sempena Perhimpunan Agung Umno 2013 di PWTC, Kuala Lumpur.

Barangan utama yang dijualnya ialah Kek Lapis Sarawak.

Waaahhh... pasti sedap tu. Jom kita beli!

Sumber photo: MH


LAMBAT SERAH TEMPAHAN SEJADAH, AZZA ELITE BERDEPAN MAKIAN AZWAN ALI: "SAMPAI HATI... BAPA SAYA BARU MENINGGAL"

"Sampai hati dia tulis begini. Bapa saya baru meninggal semalam (Isnin). Jangan suka-suka hati maki. Sebab dah terbiasa mulut tu, maki orang jadi makanan kau! Niat tu baik hendak beli sejadah, aku bersyukur tetapi dalam masa sama fikir juga keadaan orang lain.

"Saya kehilangan ayah. Jangan buat anak yatim begini bang. Ini kali aku lawan!" kata penyanyi dan pelakon Azza Elite menerusi laman Instagram pada Selasa, dimana dia yang masih bersedih dengan pemergian bapa tercinta pada Isnin itu terpaksa berdepan dengan kata-kata kesat gara-gara lambat menyiapkan tempahan sejadah jualannya.

Dakwaan lambat menyiapkan sejadah itu dibangkitkan oleh pengacara Azwan Ali menerusi laman Instagram memberitahu sudah seminggu menunggu tempahan yang dibuat sebelum ini.

Menjawab tuduhan itu, Azza atau nama sebenarnya Noor Azzarima Zawari memohon agar Azwan dapat memahami situasi yang sedang dilaluinya ketika ini. Sementara itu, Azza mengakui sibuk menguruskan keluarga menyebabkan dia tidak dapat fokus kepada perniagaan.

Klik untuk gambar besar

"Saya tak pernah cari fasal dengan sesiapa. Balik dari Singapura saya sibuk uruskan mak, bapa pula sakit. Saya tak boleh fikir orang nak beli sejadah atau sebagainya kerana hanya fokus keadaan ibu bapa," jelasnya.

Terdahulu, Azwan atau Diva AA menerusi laman sosial miliknya meluahkan rasa tidak puas hati apabila terpaksa menunggu lama tempahan sejadah yang dibeli.

"Dah seminggu aku tunggu sejadah kau. Kau sibuk jahit sejadah ke? Inilah bisnes dengan orang Melayu. Duit aku berkepuk-kepuk (banyak). Aku mampu bayar. Tak hadap percuma dari kau," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - USTAZAH SHADIYA ABBAS KEMBALI KE RAHMATULLAH AKIBAT ASMA

"Assalamualaikum wbt, terkejut apabila menerima khabar kepulangan ke Rahmatullah, Ustazah Syadiya Abbas pagi tadi pada 5:05am akibat asma. Saya dan rakan saya @daphneiking hanya terjumpa Allahyarhamah sekali sewaktu penggambaran Girls Day In tahun lepas, tetapi amat terkesan dan cair dgn pembawakannya yang tenang, lemah lembut dan baik hati.

"Terus rasa sayang kat dia. 😭 Innalillahiwainnailaihirajiun. Allahumarghfirlaha Warhamha Wa’afiha Wa’fu Anha.. Salam takziah buat keluarganya," kata pelakon Lisa Surihani yang berkongsi berita duka menerusi laman Instagram miliknya dimana pendakwah wanita, ustazah Shadiya Abbas telah meninggal dunia.

Ustazah Shadiya telah kembali ke rahmatullah pada pukul 5.05 pagi tadi.  Difahamkan, isteri kepada penceramah agama, ustaz Muhammad Khairul Azman Md Daud itu meninggal dunia akibat penyakit lelah. Pendakwah ini meninggalkan dua orang anak, Ahmad Al’Izz dan Ana Soffya.

Klik untuk gambar besar

www.myartis.com / Sumber & foto: Media Hiburan & Instagram Lisa Surihani

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HAMIL ANAK KEEMPAT - LIZA HANIM MASIH KEKAL 'MENARIK'

"Kena rehat lagilah sebab ada ni," ujar Liza Hanim yang kini sedang hamil tiga bulan.

Perut isteri kepada Shah Indigo itu dilihat makin berisi dan dia mula berehat dari aktiviti nyanyian bagi memberi tumpuan pada kandungannya.

Bagi yang belum tahu, selain nyanyian, Liza mempunyai perniagaan berasaskan periklanan iaitu Liza Hanim Media.

Difahamkan, Liza bakal bersalin anak keempatnya pada September ini.

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


HADIR SEDONDON DENGAN NEELOFA CETUS SPEKULASI - INI JAWAB PU RIZ

Dek kerana keberadaan pelakon dan pendakwah bebas PU Riz di majlis perkahwinan adik Noor Neelofa pada Ahad lalu, pelbagai spekulasi yang timbul. Lebih menghairankan apabila PU Riz tampil mengenakan baju Melayu sedondon dengan keluarga Neelofa.

Malah, menerusi laman Instagram Stories kakak Neelofa, Noor Nabila, kelibat kedua-duanya sedang berbual-bual sempat dirakamkan dan disertakan emoji 'love'.

Tampil menjawab spekulasi tersebut, kata PU Riz keberadaannya di majlis tersebut sekadar untuk memenuhi undangan untuk membacakan doa: "Ni depa nak pekena, saya cuma diminta dia (Neelofa) untuk membacakan doa saja," jelasnya kepada Gempak.

Klik untuk gambar besar

Terdahulu, desas-desus mengenai hubungan rapat Neelofa dan PU Riz pula diperkatakan netizen apabila kedua-duanya sering dilihat bersama sejak Ramadan lalu.

Namun, perkara itu dinafikan kedua-duanya dan menyifatkan mereka berjumpa atas dasar kerja. Neelofa sebelum ini pernah mengundang PU Riz untuk menjayakan program bacaan 99 Nama Allah sekitar tahun 2018.

www.myartis.com / Sumber & foto: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NORA ARIFFIN: "JANGAN TERLALU CONTROL... INSYAALLAH SUAMI TAK CARI LAIN"

Menerusi laman Instagram, penyanyi Nora Ariffin percaya rumah tangga yang bahagia terletak pada kepercayaan pasangan. Berpegang pada nasihat ibunya, kata Nora untuk keharmonian rumah tangga, seseorang isteri perlu taat pada suami dan tidak terlalu mengongkong.

"Bersama satu-satunya ibu tercinta, antara nasihat yang sentiasa dipegang untuk menjadi isteri yang baik. Ma selalu pesan... Nak jadi isteri yang baik kena jaga makan pakai suami, jangan bagi orang gaji yang buat, taat pada suami, patuhi hak dia dan jangan terlalu control suami. Insya-Allah suami tak akan cari lain," kata Nora menerusi perkongsiannya di Instagram.

Perkongsian Nora itu juga ternyata berguna memandangkan tidak pernah tercetus sebarang kisah tidak manis sepanjang Nora bersama arwah suaminya, komposer Johan Nawawi. Malah, Nora juga sering berkongsi luahan hatinya terhadap kerinduan arwah suaminya itu di media sosial peribadinya.

Mengimbas semula, Johan menghembuskan nafas terakhir jam 6.30 pagi pada 24 Mac 2017 di Pusat Perubatan Subang Jaya (SJMC) kerana serangan jantung. Allahyarham adalah komposer terkenal yang mencipta nama sejak dekad 1980-an dan antara sentuhan popular pernah dihasilkannya termasuk Hanya Satu, Desa Tercinta, Samudera dan Naluri (Hadirlah Kekasih) yang dinyanyikan Nora.

Klik untuk gambar besar

www.myartis.com / Sumber & foto: Astro gempak & Instagram Nora Ariffin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


REDA DIKURNIAKAN 'ANAK SYURGA', MARYAM TAHIRAH - FAIZAL TAHIR CERITA KISAH BAYINYA 'DOWN SYNDROME'

Penyanyi Faizal Tahir menerusi laman Instagram miliknya telah memuat naik sebuah video dimana dia mendedahkan anak ketujuhnya yang diberi nama 'Maryam Tahirah' berdepan beberapa masalah sejak dalam kandungan sebelum disahkan menghidap 'Down Syndrome'.

"Qadarullah wamaa syaa'a fa'al - "Ini adalah takdir Allāh, dan apa yang Dia kehendaki, Dia lakukan." Alhamdulillah Alhamdulillah," demikianlah kaspyen yang ditulis Faizal pada video tersebut.

Bersyukur isteri selamat melahirkan cahaya mata perempuan pada Disember tahun lalu, Faizal atau nama sebenarnya Ahmad Faizal Mohammad Tahir, berkongsi kisah dimana doktor memaklumkan kepadanya dan isteri bahawa bayi mereka mempunyai masalah jantung sehingga terpaksa dibedah selepas dilahirkan.

"Maryam ini anak kami yang Allah berikan keistimewaan. Alhamdulillah... yang sangat-sangat special kepada saya. Di mana Maryam ini sewaktu dia dalam kandungan, doktor dapat kesan ada beberapa masalah dan komplikasi. Mula-mula itu jantung, kemudiannya disahkan sebagai Tetralogy of fallot (TOF).

Klik untuk gambar besar

"Campuran darah dan oksigen tak cantik, tak bagus apa semua. Jadi, itu masalah pertama yang doktor dapat kesan. Masa tu dah dapat tahu memang nak kena operate jantung dia selepas lahir," kata penyanyi berusia 43 tahun itu.

Sudah bersiap sedia daripada segi mental, fizikal dan kewangan, Faizal memberitahu doktor turut mengesan masalah lain dalam perut bayi mereka yang turut dikaitkan dengan masalah jantung. Sebelum dilahirkan, doktor mengesahkan anak perempuannya itu mengidap penyakit 'Down Syndrome' atau disebabkan mempunyai dua komplikasi tersebut.

"Kami pun dah kena prepare untuk itu, mental, fizikal dan kewangan. Beberapa bulan lepas itu, buat pemeriksaan lagi, doktor periksa lagi, dapat tahu ada masalah lain dalam perut. Ada double bubble (Duodenal atresia) dalam perut dia. yang membuatkan dia masalah nanti nak makan semua.

"Bila doktor kesan benda ni, dan dikatakan kait pula dengan masalah komplikasi jantung tadi, doktor nak beritahu agak berat. Dia kata saya perlu periksa, periksa betul-betul untuk isteri saya sebab kemungkinan besar apabila ada dua komplikasi ini ada Down Syndrome. Sebulan sebelum isteri due bersalin, dapat tahu la sahlah memang Down Syndrome," ujarnya.

Bagaimanapun, penyanyi lagu 'Ragaman' ini tetap reda dan menerima baik anugerah yang Allah berikan kepada dia dan keluarganya: "Saya menerimanya dengan baik, Alhamdullilah. Reda, itu yang Allah bagi. Saya tak ada rasa macam down ke. Tiada rasa macam frust ke apa.

"Kehadiran anak saya ini untuk jadikan saya manusia lebih baik dan bersyukur... saya boleh improve diri saya sebagai seorang hamba Allah," tutur Faizal yang mendirikan rumah tangga dengan Siti Raihannim pada 2001 dan dikurniakan tujuh cahaya mata iaitu tiga orang lelaki dan empat orang perempuan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA DAH TAK DIPERLUKAN LAGI... 5 TAHUN LALU MACAM PISANG GORENG PANAS..." - JOHAN TERKILAN NAMA SERING DITOLAK STESEN TV

"Saya sedia maklum, stesen TV pun bertukar ganti orang dalamnya. Nama saya kerap ditolak setiap kali dicadangkan produksi. Saya dapat tahu pun daripada pengurus. Tapi saya tak pernah rasa sedih, saya cuma anggap sudah tidak layak.

"Saya dah tak diperlukan lagi oleh stesen TV itu. Saya pun tak pernah ambil hati cuma saya sedar diri saya bukan siapa-siapa dah untuk stesen TV," itulah kata pelakon Johan As'ari.

Johan yang sudah lima tahun tidak muncul di kaca televisyen itu berkata, dia tidak tahu mengapa namanya kerap ditolak sebuah stesen televisyen. Sedih dengan perkara itu, Johan atau nama penuhnya Johan Ariff As'ari, 35, sedar dirinya sudah tidak lagi diperlukan bagi menghiasi drama-drama tempatan di stesen TV berkenaan.

Klik untuk gambar besar

Kali terakhir Johan muncul menerusi drama 'Jurnal Suraya' bergandingan dengan aktres Nad Zainal pada November 2017. Dalam pada itu, pelakon drama 'Juvana' ini memberitahu dia tidak menyangka namanya ditolak memandangkan drama sebelum ini memberi impak yang besar.

"Lima tahun saya contribute di stesen TV tersebut... lima tahun macam pisang goreng panas, saya tinggalkan keluarga, banyak masa saya habis di stesen tersebut. Tetapi saya dapat banyak berita daripada stesen itu menolak saya buta-buta, bulat-bulat. Pada saya, masa saya dah tamat," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"MINTA MAAF KALAU ADA SAKITKAN HATI... TAK NAK ADA MASALAH" - ALIFF SYUKRI

Menerusi laman Instagram Stories, usahawan kosmetik, Datuk Seri Aliff Syukri telah membuat permohonan maaf secara terbuka dalam rakaman video berdurasi 15 saat itu. Dalam video tersebut, Aliff berkata, dia tidak mahu ada masalah dengan sesiapa.

"Kepada semua, saya nak minta maaf kalau ada menyakitkan hati korang (anda) menyebabkan korang tak suka pada saya. Saya minta maaf banyak-banyak. Saya tak nak ada masalah dengan orang. Maafkanlah saya," tuturnya yang tidak dinyatakan secara terperinci permohonan maaf itu membabitkan isu yang mana satu.

Terdahulu, Aliff didakwa memukul anak angkatnya yang berusia dua tahun. Dalam laporan polis yang dibuat terhadapnya, mangsa dipukul dengan menggunakan tangan dan kasut serta dicubit hingga meninggalkan kesan pada badannya.

Suspek dikatakan memukul mangsa yang menangis ketika dia sibuk merakam video untuk kandungan YouTube miliknya. Menerusi laporan semalam, Aliff menyerahkan perkara itu kepada pihak polis bagi menjalankan siasatan lanjut.

"Saya minta maaf sebab tidak boleh bercakap lebih mengenai perkara ini kerana ia sudah menjadi kes polis. Biar mereka membuat siasatan. Saya tidak mahu mengeruhkan keadaan lagi. Saya berharap perkara ini dapat diselesaikan segera," ujarnya.

Dalam masa sama, isterinya, Datin Seri Nur Shahida Mohd Rashid menyerahkan sepenuhnya kepada polis susulan dakwaan suaminya itu dikaitkan dengan kejadian memukul anak angkat mereka: "Kalau betul salah, biar polis ambil tindakan," katanya.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"HIGHWAY & TANDAS MILIK BN, TAK BOLEH LALU LA? - SHARNAAZ

Jika sebelum ini Dira Abu Zahar diegur oleh Sharifah Amani berhubung isu menyindir Ahli Parlimen Muar, Syed Saddiq, kini nama Dira sekali lagi menjadi bualan netizen selepas memuatnaik satu lagi status mengenai fasiliti awam.

Menerusi status tersebut, Dira mendakwa rakyat akan mengalami kesukaran untuk menggunakan fasiliti yang disediakan oleh kerajaan terdahulu apabila bertukar kepada kerajaan baharu.

Status tersebut mendapat perhatian 'pelakon bersuara lantang', Sharnaaz Ahmad yang ternyata terkejut dengan status tersebut dan menghentam kenyataan Dira itu.

Menurut Sharnaaz, dia sangat menghormati Dira, namun kenyataan yang dikeluarkan oleh Dira tidak masuk akal dan dianggap mengarut.

Klik untuk gambar besar

Sharnaaz turut memohon maaf jika bahasa yang digunakan agak kasar dan meminta agar Dira 'berehat' dari mengeluarkan kenyataan tidak berasas.

Dalam pada itu, rata-rata netizen turut tidak bersetuju dengan pandangan Dira. Tambah netizen, Dira mempunyai Ijazah Undang-Undang, pasti dia mengetahui perkara tersebut.

Susah juga tu kalau semua fasiliti awam tak boleh guna sebab kerajaan terdahulu yang punya. Rasanya kalau tak ada benda berasas untuk dibincangkan, lebih baik diam.

www.myartis.com / Sumber: Rotikaya & Forum Cari

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


PACHARA: "KALAU BENCI SANGAT... LEPASKAN SAYA" - AFIQ MUIZ DAKWA TAK TERIMA NOTIS TUNTUTAN CERAI

Isteri kepada pelakon Afiq Muiz iaitu Pachara Apin atau nama Islamnya, Nur Aaira Mahdeya, 32, ketika ditemui media di Mahkamah Rendah Syariah Petaling, Subang Bestari, hari ini, berkata, suaminya itu dengan jelas memburukkan dirinya di media dengan pelbagai fitnah.

"Kalau benci sangat kepada saya dan sikap saya yang teruk, lepaskan saya. Cari isteri yang sesuai dan dapat tahan dengan awak. Dah terang-terang dia mengata saya, isteri dia. Macam saya teruk sangat. Jadi, apa lagi? Awak terang-terang bercakap benda buruk mengenai saya dan aibkan saya di media.

"Bukan sahaja aibkan, tapi, dia mendera saya secara fizikal selama tiga tahun. Jadi, apa lagi awak nak? Dari A hingga Z, dia banyak fitnah saya. Saya cuba sedaya upaya untuk tutup mulut. Biar mahkamah yang nampak sendiri bukti dan siapa yang curang," tuturnya.

Dalam pada itu, Pachara menganggap Afiq sengaja melengahkan masa berhubung kes tuntutan fasakh dimana ia telah ditangguh dan akan disebut semula pada 15 Jun hadapan.

Klik untuk gambar besar

"Peguam saya pun maklumkan, ada bukti mesej yang sudah dihantar. Tapi, dia tak mahu berikan kerjasama. Bahkan, sewaktu peguam nak hantar surat pun, dia suruh cari alamat sendiri. Selepas cari beberapa alamat, dia hantar pula alamat taska. Dia seperti mempermainkan staf peguam saya dan itu tak patut," katanya.

Sementara itu, prosiding keterangan saksi yang berlangsung hari ini ditunda selepas Afiq selaku defendan, hadir dan mengaku tidak menerima surat tuntutan cerai dari pihak peguam Pachara, sebaliknya hanya mendapat tahu melalui media.

"Saya tak boleh komen apa-apa. Saya serahkan semuanya kepada mahkamah," kata Afiq yang dilihat tergesa-gesa menuju ke kereta dimana dia dijemput adiknya yang juga pelakon, Aishah Azman.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GOSIP & GAMBAR FAZURA BERCIUM HANYA REKAAN?

Kita semua tahu gosip panas yang ditulis oleh wartawan MalaysiaGazette mengenai dakwaan pelakon Nur Fazura yang didakwa kononnya membuat aksi terlampau iaitu bercium, tangan masuk dalam baju, urut-urut belakang dan lentuk kepala di bahu.

Namun sebagai peminat hiburan, gosip dan dakwaan sahaja sebenarnya belum cukup kuat untuk menuduh seseorang itu. Jika benar wartawan tersebut mempunyai bukti bergambar, kenapa tidak diketengahkan? Mungkin agaknya dia takut atau bimbang disaman... tapi peliknya buat cerita tak takut pula! Heh.

"Sekali pandang persis aktres popular Fazura bersama dengan seorang lelaki berkepala botak yang juga deejay popular dari Amerika Syarikat yang sebelum ini mereka mengakui sedang berkawan rapat," demikian dakwa wartawan tersebut. Jelas nama Fazura yang disebutnya!

Akibat gosip itu, berlegarlah pelbagai dakwaan dan sekeping gambar palsu di laman-laman sembang yang didakwa sebagai Fazura. Padahal ia adalah orang lain yang memakai baju belang agak serupa, tetapi pelakonnya sahaja yang lain.

Gambar palsu Fazura bercium

Kesimpulannya, jika benar gosip ini... apa kata wartawan itu dedahkan gambar sebenar yang konon dirakamnya itu. Bak kata pepatah, berani kerana benar, takut kerana salah.

Amacam, ada berani?

Pemilik gambar bercium sebenar (atas)

Klik untuk baca

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


TIADA 'JOB' - MAMA RINA TERPAKSA JUAL 'KAKI' TAMPUNG HIDUP

Bayangkan kehidupan yang awalnya nampak cerah untuk meraih populariti, tetapi akhirnya beransur hilang begitu sahaja. Itulah yang berlaku terhadap bekas pelajar Akademi Fantasia musim ke-6, Hairina Abd Halim, 50, atau lebih dikenali sebagai Mama Rina.

Akibat tidak lagi mendapat undangan nyanyian sejak setahun lalu, dia ibarat terumbang-ambing sedangkan rakan-rakan AF lain ada yang hidup senang lenang. Malah disebabkan kesempitan hidup, dia kemudian terpaksa menjual kereta yang diibaratkan 'kakinya' untuk ke sana sini kerana tidak mampu membayar ansuran bulanan.

"Sekarang ini jika ada apa-apa undangan saya akan menaiki bas dari Johor Baharu ke Kuala Lumpur kerana tidak lagi mempunyai kereta.

"Undangan nyanyian juga tidak serancak dahulu malah sejak setahun lalu saya tidak lagi menerima sebarang tawaran nyanyian," ujarnya dipetik sebagai berkata ketika ditemui di Angkasapuri, Kuala Lumpur, semalam.

Untuk makluman, Mama Rina merupakan seorang ibu tunggal dan peserta paling tua yang kini mempunyai dua cucu menyertai AF-6 pada tahun 2008 ketika usia 45 tahun.

"Istilah berputus asa tidak pernah wujud dalam diri saya biarpun karier nyanyian saya semakin malap. Hampir 30 tahun saya menyanyi dan ia tidak akan dilupakan begitu sahaja.

"Biarpun terpaksa mengharungi pelbagai cabaran tetapi saya tidak akan berputus asa selagi ada peminat," katanya yang akan menyertai pertandingan Bintang Nostalgia 2013, terbitan RTM.

"Saya tidak mengharapkan gelaran juara, namun bersyukur jika Bintang Nostalgia 2013 menjadi milik saya," ujar Mama Rina yang telah layak ke top 6 peringkat akhir pertandingan tersebut.

Juara Bintang Nostalgia 2013 akan membawa pulang hadiah wang tunai RM13,000 manakala tempat kedua dan ketiga masing-masing diberikan RM9,000 dan RM7,000. Apa yang menarik, sagu hati juga akan menerima wang tunai bernilai RM3,000.


4 GAMBAR - BILA AISHAH SINCLAIR HAMIL 5 BULAN

Bulan ini, sudah masuk bulan kelima pelakon dan pengacara popular, Aishah Sinclair hamil anak kedua. Nampaknya dalam senyap... Aishah terus sihat berisi.

Khabarnya, dia menjaga pemakanan dengan mengambil banyak ulam-ulaman untuk mengekalkan kesihatan diri dan bayi.

Sebagai rekod, Aishah berkahwin dengan Sheikh Abdul Shahnaz pada tahun 2006 dan kini mempunyai seorang anak perempuan, Soraya Ann, 3.

Klik gambar untuk imej besar...


ZIZAN BOTAKKAN KEPALA - PEMINAT SAMAKAN MACAM SIVAJI THE BOSS, PITBULL

Pelawak, pelakon dan pengacara Zizan Razak telah selamat berangkat ke Tanah Suci baru-baru ini dan kini sedang menunaikan ibadah Umrah.

Ketika menunaikan ibadah umrah, pelakon filem 'Polis Evo' itu memuatnaik gambar yang menampilkan imej terbarunya yang berkepala botak menerusi laman Instagramnya.

Imej tersebut telah membuatkan peminat terkejut kerana semenjak terlibat dalam industri seni bermula tahun 2007, Zizan tidak pernah tampil membotakkan kepala.

Dek kerana itu, ada peminat yang sempat bergurau dengan Zizan apabila menyamakan penampilan terbarunya itu dengan salah sebuah watak dalam filem 'Sivaji The Boss' dan penyanyi terkenal antarabangsa, Pitbull.

Klik untuk gambar besar

Selain gurauan tersebut, rata-rata komen yang ditinggalkan di laman Instagram Zizan mendoakan agar jejaka itu dipermudahkan urusannya semasa mengerjakan ibadah.

Kali terakhir Zizan berangkat ke Tanah Suci Mekah untuk mengerjakan ibadah Umrah adalah pada bulan Jun tahun lalu.

Apapun, kami mendoakan semoga Zizan mendapat Umrah yang mabrur, Insya-Allah.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


BUAT ADUAN PEKERJA HOTEL CURI DUITNYA - IDRIS KHAN KECEWA DIPERSALAHKAN

"Duit saya telah dicuri oleh pekerjanya sewaktu kerja pembersihan bilik dilakukan. Setiap sen yang keluar saya ada simpan rekod. Jadi kebarangkalian saya guna duit tersebut dan tidak lupa wujud. Saya buat aduan pukul 12.45 tengah hari. Staff kata bagi mereka buat siasatan dan petang dia akan hubungi balik.

"Petang, GM mereka hubungi balik dan jawapannya, mungkin saya silap kira atau lupa. Mereka 'percaya' pekerja-pekerja mereka cuba untuk pusingkan isu ini dan salahkan saya," demikian kata pelakon Idris Khan yang meluahkan rasa kecewa terhadap pengurusan sebuah hotel penginapan di Pulau Perhentian, Terengganu.

Menurut Idris, 31, dia ada membuat aduan kepada pihak hotel tersebut mengenai wangnya telah dicuri dipercayai oleh pekerja hotel berkenaan sewaktu kerja pembersihan dilakukan di biliknya.

Klik untuk gambar besar

Namun, Pengurus Besar (GM) hotel itu percaya pekerjanya tiada kaitan dengan kes kecurian namun beranggapan ia mungkin disebabkan kecuaian Idris yang berkemungkinan telah menggunakan wang tersebut.

Idris yang kini sedang menikmati percutian di pulau tersebut mendedahkan perkara itu menerusi InstaStory miliknya. Dalam pada itu, pelakon drama 'Asalkan Dia Bahagia' itu memberitahu dia tidak akan bersuara atau mengadu kepafda pihak hotel tanpa ada kepastian.

Pelakon itu turut menolak tawaran pihak hotel itu yang ingin memberi penginapan percuma satu malam kepadanya kerana beranggapan perkhidmatan mereka sangat teruk.

"Siapa kenal saya tahu yang saya tak akan mengadu. Saya jenis yang bersabar dan biarkan saja. Jadi apabila saya mengadu percayalah selagi saya tak betul-betul pastikan kesahihannya saya takkan bersuara.

"Kesimpulannya, 'pelanggan bersalah, staff mereka malaikat'. Kemuadian GM dia tawarkan saya untuk menetap percuma satu malam.

"Maaf cik GM, bukan saja orang anda kasar dan tidak tahu untuk mengawal situasi tapi keseluruhan makanan anda tidak bagus dan kebersihan anda sangat teruk. Jadi, jauhkan diri dari tempat ini," ujarnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAMAT PERKHIDMATAN DI KOOL FM 12 OGOS INI - LINDA ONN UCAP TERIMA KASIH

Pada 12 Ogos ini, penyampai radio terkenal, Linda Onn bakal menamatkan perkhidmatan di stesen radio Kool FM. Dek kerana itu, Linda dia berterima kasih kepada Kool FM, rakan penyampai, peminat dan pendengar sepanjang dua tahun bersama stesen radio itu.

"Terima kasih Kool FM kerana sudi menerima kehadiran saya walaupun hanya dua tahun. Maafkan salah silap. Semoga ada rezeki untuk kita bekerjasama lagi. Selamat maju jaya Kool. Terima kasih semua pendengar Kool FM yang selalu menghubungi dan memberikan respon pada topik yang dibincangkan. Maafkan kalau ada salah bicara ya," katanya.

Menurut Linda, radio tidak akan pernah mati dalam jiwanya: "Insha Allah, jika ada rezeki lagi, saya akan ke udara lagi di ruang udara lain ya," tuturnya.

Linda yang pernah menjadi penyampai di Era FM, Sinar FM dan Suria FM turut berkongsi gambar bersama penyampai Kool FM lain pada sesi makan malam perpisahan yang dibuat semalam: "Akan merindui mereka. Terima kasih Haiza, AG, Muaz, Rea untuk memori indah. Saya sayangkan anda, keluarga. Hari terakhir ke udara pada 12 Ogos ini. Dengar okay," ujarnya.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PUNCA CERAI - ADAM AF NAFI KERANA MASALAH KEWANGAN ATAU ORANG KETIGA

Berita mengenai penceraian antara Adam AF, 32, dan Fiza Elite, 34, mendapat perhatian ramai apabila penceraian ini merupakan kali kedua mereka.

Desas-desus yang mengatakan punca perceraian mereka adalah kerana masalah kewangan dan muncul orang ketiga. Bagaimanapun, Adam sendiri telah menafikan perkara tersebut.

"Biarlah punca perceraian kami ini hanya Allah sahaja yang tahu. Saya tidak mahu mengulas apa-apa tentang perkara ini.

"Apa pun, ia bukanlah disebabkan oleh orang ketiga ataupun masalah kewangan. Mungkin sudah tiada jodoh antara kami.

"Setelah mencuba (mempertahankan rumah tangga), saya reda dengan apa yang berlaku ini dan menganggap perpisahan adalah jalan yang terbaik buat kami berdua," ujar Adam dipetik sebagai berkata.

Untuk rekod, Adam dan Fiza berkahwin pada 26 September 2013 dan bercerai kali pertama pada 28 April 2014.  Kemudian mereka rujuk pada tahun yang sama. Pada 21 September tahun lalu mereka telah bercerai buat kali kedua.

Pasangan ini tidak dikurniakan cahaya mata bersama. Namun Fiza mempunyai dua orang cahaya mata melalui perkahwinan pertamanya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


IBU SEORANG MUALAF CEKAL BESARKAN TIGA ANAK SENDIRIAN - MEER NASH LUAH KAGUM

Penyanyi dan pengacara, Meer Nash, 28, yang dibesarkan tanpa kasih sayang seorang bapa selepas ibu bapanya bercerai ketika usianya enam tahun itu meluahkan rasa kagum dengan ibunya, Selina Lee Abdullah, 53, yang menggalas tanggungjawab sebagai ibu dan bapa buat dia dan dua adik beradik yang lain.

Dibesarkan dengan penuh kasih sayang dan terbaik oleh ibunya, yang juga ibu tunggal dan mualaf yang begitu mentaati Islam, Meer Nash atau nama sebenarnya, Muhamad Shahmeer Mohd Nashrul berkata, ibunya adalah lambang wanita cekal, tabah, sabar dan kuat semangat kerana mampu membesarkan tiga anak lelaki bersendirian.

"Saya sangat menyayangi ibu saya dan bangga dengannya kerana contoh yang baik ditunjukkan sebagai mualaf yang kuat imannya. Saya pernah ajak emak ke pusat karaoke. Dalam bilik karaoke yang disewa itu, saya minta emak buka tudung sebab bukan ada sesiapa pun kecuali keluarga kami saja.

"Dia kata tak boleh sebab nanti ada pelayan lelaki masuk hantar minuman dan makanan. Selama ini saya tengok emak tak pernah tinggal solat, pergi belajar agama tiap-tiap Sabtu dan dia wanita yang saya sangat hormati serta kagumi dalam hidup ini.

"Saya membesar tanpa mendapat kasih sayang seorang bapa. Saya bersama abang dan adik juga tidak mendapat kasih sayang penuh daripada emak ketika kami kecil kerana dia (emak) perlu bekerja. Emak saya kena jadi bapa dan ibu serentak. Jadi, kami adik-beradik lebih duduk bersama nenek.

Klik untuk gambar besar

"Habis sekolah, duduk di rumah nenek saya, seorang Cina di Pulau Pinang. Habis kerja, barulah emak akan ambil dari rumah nenek dan kami tiga beradik balik ke rumah menaiki motosikal bersama emak. Jadi, sekarang menjadi impian dan usaha saya untuk balas semua jasa emak," ujarnya yang dipetik sebagai berkata kepada Harian Metro.

Sementara itu, dalam perkembangan lain pula, Meer baru sahaja melancarkan single berjudul 'Permata' dimana lirik lagu tersebut didapati cukup dekat dengan kisah hidupnya bersama ibu tercinta.

Dilancarkan sempena sambutan Hari Ibu yang diraikan hari ini, Meer berkata, dia bersyukur dapat menampilkan kemunculan ibunya dalam muzik video lagu itu.

Mengenai persaingan di pentas Big Stage musim kelima, Meer memberitahu, dia akan cuba membuat terbaik memandangkan kesemua peserta bertanding sangat hebat, berbakat dan mempunyai strategi tersendiri.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA DATUK RIZALMAN MAHU TUBUHKAN PUSAT PENGAJIAN AL-QURAN DEWASA

Pereka fesyen terkenal, Datuk Rizalman Ibrahim yang sebelum ini mengumumkan persaraannya dari dunia fesyen pada Februari lalu itu baru-baru ini menyatakan hasratnya untuk menubuhkan sebuah pusat pengajian al-Quran.

Menurut Rizalman, ia merupakan sebahagian daripada usaha yang dilakukan selari dengan penubuhan Yayasan RI yang akan dibangunkan kelak. Ujarnya pusat pengajian itu untuk golongan dewasa untuk belajar mengaji.

"Anda tahu kan saya dalam proses nak tubuhkan Yayasan RI. Jadi, antara niat saya ialah menubuhkan pusat pengajian al-Quran untuk golongan orang-orang dewasa. Siapa yang tak sempat belajar mengaji dengan betul, yang nak belajar dan memperbetulkan bacaan mereka," tulisnya.

Klik untuk gambar besar

Kata Rizalman lagi, syarikatnya, Rinetwork akan membiayai sepenuhnya pusat pengajian tersebut sendiri sementara menunggu kelulusan penubuhan yayasannya itu: "Saya akan gajikan para ustaz dan ustazah, cari tempat, belikan kelengkapan serta berikan wakaf mushaf Amazing tu di situ dan akan bertempat di Johor Bahru sebagai negeri pertama," katanya.

Diruangan komen, rata-rata netizen meluahkan rasa syukur dengan niat baik pereka fesyen itu dan semoga usahanya untuk melakukan amal jariah itu akan sentiasa permudahkan.

www.myartis.com / Sumber & foto: Rotikaya & Instagram Datuk Rizalman

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEDAR POPULARITI SEMAKIN SURAM - ZAHID NAK CUBA MASUK GV UNTUK NAIKKAN NAMA SEMULA

Semua sedia mengetahui popularitinya penyanyi yang juga juara Akademi Fantasia 2 (AF2), Zahid dilihat semakin suram dalam industri seni tanah air sekarang.

Berhubung hal itu, Zahid atau nama penuhnya, Ahmad Zahid Baharudin, 43, berkata, dia menyedari popularitinya semakin tenggelam dan perlu mencari formula untuk kembali mendapat tempat di hati peminat.

"Saya faham asam garam jadi selebriti. Dia ada naik dan turun, macam bisnes juga. Saya tahu saya bukan dalam tahap terbaik dalam industri seni. Itulah sebabnya saya buat kerja lain dulu seperti sertai band yang ada nama untuk teruskan karier nyanyian saya.

Klik untuk gambar besar

"Saya sentiasa cari jalan untuk mendekati peminat antaranya aktif di media sosial TikTok. Instagram dan Twitter. Dekat situ saya akan jumpa peminat lama dan juga yang baru.

"Saya sekarang sebat (ambil) sahaja semua tawaran yang datang termasuk menyanyi di majlis kahwin. Apa yang ada, jalan. Sebab nak popular boleh dan senang tapi nak bertahan itu yang 'struggle'.

"Sebagai penyanyi saya nak bertahan dalam karier. Itu yang saya tengah buat sekarang," kata Zahid yang meluahkan hasrat untuk menyertai dan bersaing dalam Gegar Vaganza (GV) sekiranya diberikan peluang.

"Setakat ini tiada tawaran lagi. Kalau ada tawaran okeylah. Dah tentu saya akan ambil. Sebab kita tahu GV salah satu pentas yang orang kata boleh bantu karier kita.

"Saya nak bertahan tapi populariti dah perlahan. Sekurang-kurangnya GV boleh naikkan nama saya. Memang rasa rindu nak beraksi di atas pentas.

"Sebenarnya sekarang saya menyanyi dengan kumpulan Sons of Adam di sebuah kelab di Kuala Lumpur pada setiap Ahad sejak enam bulan lalu," ujarnya.

         ________________________

JOM LAWAT FACEBOOK TERBARU KAMI :
KLIK DI SINI..!!

:: FACEBOOK 2 :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERHARU PEMINAT & RAKAN-RAKAN TAJA RESEPSI - MAC RUHAYU DIRAI BAGAI PUTERI

Kelmarin, penyanyi Mac Ruhayu telah diraikan dalam satu majlis resepsi yang diadakan secara tertutup di hotel De Angsana, Johor Bahru, dan beliau rasa terharu dengan usaha peminat dan rakan-rakan yang menaja majlis tersebut.

"Saya terkejut apabila ada beberapa peminat menawarkan diri mahu menaja majlis resepsi saya dan suami di hotel kerana kalau nak diikutkan, saya rasa cukuplah dengan majlis akad nikah di rumah saya pada Mac lalu.

"Daripada bilik penginapan, pelamin, kek, solekan, busana, hidangan dan sistem bunyi semuanya ditaja peminat sekitar Johor Bahru. Kalau dikira-kira nilai tajaan, mungkin mencecah hampir RM100,000. Saya dilayan seperti puteri pada malam itu," ujarnya.

Penyanyi yang pernah popular dengan lagu 'Ditakdir Kita' Bersama itu turut berterima kasih kepada Mabless Lagend Sdn Bhd yang menjadi tonggak utama mengumpul semua penaja pada malam itu.

Selain itu, Mac ketika dihubungi mengakui terharu kerana beberapa rakan artis era 90-an hadir memeriahkan acara. Antara yang hadir ialah Erin dan Baby kumpulan Res2, Mazleela, Amy kumpulan Grand serta Melati (Pak Balik Pak).

Penyanyi kelahiran Kuching, Sarawak yang baru tampil dengan single Moga Kau Mengerti itu berkata, Johor Bahru sudah jadi rumah kedua sejak kembali aktif menyanyi bersama beberapa rakan artis era 90-an.

"Segalanya bermula melalui acara 'reunion' Jejak Santai Artis 90-an yang berjaya mengumpulkan hampir 20 artis pada 27 April tahun lalu.

"Kemudian diikuti pula acara pelancaran album 5 Suara sekitar November dan kini resepsi ini berlangsung di lokasi sama. Pendek kata Johor Bahru, terutama hotel ini seolah-olah sudah menjadi rumah kedua saya," katanya berseloroh.

Pada majlis resepsi itu, hampir 100 tetamu dihiburkan dengan persembahan 'showcase' daripada Mazleela, Melati dan Amy Grand, selain persembahan tarian 'lambak' dan 'poco-poco'.

Pada kesempatan itu, Mac dan suami turut menghiburkan tetamu dengan lagu 'Angin Malam'. Untuk makluman, Mac Ruhayu bergelar isteri kepada Sulaiman Mohamed pada 27 Mac lalu selepas 13 tahun menjadi ibu tunggal membesarkan empat anak lelaki yang berusia antara 15 hingga 24 tahun.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


8 GAMBAR - LEEZ ROSLI AF4 SELAMAT LAHIRKAN BABY PEREMPUAN

"Syukur Alhamdulillah untuk rezeki ini Ya Allah... We both are parents now.. Tq daddy sebab sentiasa ada dengan ummi, pemberi semangat sepanjang hari ni.. Semoga menjadi anak yang solehah anak ku sayang.. n tq pada yang tak putus2 mendoakan kesejahteraan saya dengan baby," begitulah ucapan syukur Leez Rosli AF4 apabila selamat melahirkan baby pertamanya semalam secara pembedahan seberat 3.5 Kg.

"My beautiful lady. My strength. Thank you for everything. Good job ummi. Everyone, meet Nur Safiyya Alisha," ujar Aepul (Drama Band), yang mengahwini Leez pada 2014.

Untuk info, Leez atau nama sebenarnya Rosliza binti Rosli, 29, pernah keguguran pada 2015 akibat melakukan aktiviti berat dan dalam masa yang sama tidak sedar yang dirinya hamil.

Apa-apapun, tahniah diucapkan!

Foto: Leez & Aepul IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


DIUSIA 71 TAHUN - SALAMIAH HASSAN SELAMAT BERGELAR ISTERI SEMULA, PILIH JEJAKA AUSTARLIA SEBAGAI SUAMI

"Kita menerima saudara baru pagi ini, Gerald Hughes Alhamdulilah! And my mother, love of our lives found her happiness too. Couldn’t be there with u today mama but so happy we managed to join in online. Cant wait to hug u both! Yay we are famiglia now! Alhamdulilah. Im so happy eeeeeeep!

"Mama & Gerry ❤ Sept 1st 2022 - Jannah!" demikianlah tulis penyanyi Atilia Haron yang meluahkan rasa syukur apabila ibunya yang juga penyanyi, Salamiah Hassan selamat bergelar isteri semula pada usia 71 tahun selepas melangsungkan pernikahan dengan jejaka Inggeris dikenali sebagai Gerald Hughes yang berasal dari Australia.

Atilia yang berkongsi berita gembira tersebut itu memuat naik sebuah video dimana dia menyaksikan majlis pernikahan ibunya secara atas talian. Atilia dalam masa sama memberitahu dia berasa gembira dan bersyukur apabila ibu tersayang bertemu dengan kebahagiaannya.

Klik untuk gambar besar

Pasangan itu disatukan dalam sebuah majlis sederhana yang diadakan di Tasmania, Australia pada pagi Khamis. Gerald atau mesra disapa Gerry sah bergelar suami kepada penyanyi lagu 'Gelombang' itu dengan sekali lafaz selain memberi mas kahwin sebanyak RM320 kepada Salamiah.

Dalam satu sesi video di laman Instagram, Salamiah memberitahu dia sudah mengenali Gerry sejak 15 tahun lalu. Penyanyi itu juga dilaporkan akan terus menetap di Australia selepas ini. Sebelum disatukan sebagai suami-isteri, Gerald terlebih dahulu melafazkan syahadah dan memeluk agama Islam.

Untuk makluman, Salamiah sebelum ini pernah mendirikan rumah tangga dengan Allahyarham Raja Haron Raja Aziz dan dikurniakan dua orang cahaya mata iaitu Raja Ahmad Shah dan Raja Atilia.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZED ZAIDI BENGANG BERITA PELACURAN ARTIS YANG MENGELIRUKAN

"Tajuk yang mengelirukan oleh @malaysiakini saya tidak ditemubual oleh wartawan malaysia kini. Adakah tindakan sebuah portal yang hanya mencedok berita akhbar lain dan menjadikan beritanya sendiri tanpa bertanya kepada saya mengenai isu tersebut?

"Di mana sikap etika kewartawanan portal ini? Siapakah wartawan malaysiakini yang membuat tajuk sebegini nama wartawan tidak disiarkan? Hanya tarikh dan waktu saje yang ditulis.

"Adakah portal malaysiakini ini adalah portal yang profesional? membuat tajuk yang membolehkan saya terdedah dengan hentaman sedangkan saya tidak melakukannya?" demikian tulis Presiden Persatuan Seniman Malaysia (Seniman), Zed Zaidi, yang bengang dengan sebuah akhbar online melalui IGnya.

Semuanya gara-gara laporan mengenai segelintir selebriti dan Instafamous yang dibayar antara RM20,000 hingga RM40,000 satu malam dalam sindiket pelacuran kelas atasan yang didedahkan oleh Suruhanjaya Pencegahan Rasuah Malaysia (SPRM) baru-baru ini.

Dakwa Zed Zaidi, keterangannya mengenai peluang kerja terhad ditambah dengan stuasi pandemik COVID-19, ia mungkin menjadi punca artis tersebut terlibat dalam sindiket pelacuran hanya dipetik melalui berita lain dan bukan ditanya terus padanya.

Malah tajuknya juga berkemungkinan akan menimbulkan salah faham dikalangan orang ramai dan sekaligus mendedahkan dirinya pada hentaman fitnah.

Untuk makluman, Suruhanjaya Pencegahan Rasuah Malaysia (SPRM) baru-baru ini berkata, mereka mempunyai nama beberapa artis dan instafamous popular tanah air yang terlibat dengan pelacuran, namun senarai tersebut tidak boleh didedahkan kepada umum.

Malah pihak SPRM sedang memantau media sosial artis dan instafamous yang mempamerkan kemewahan hidup berlebih-lebihan sedangkan pendapatan sebenar melalui hasil lakonan, nyanyian dan perniagaan tidak seberapa.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TUNANG SHAZROUL: "KALAU LAH BOLEH TUKAR SAKIT DEKAT I..... YA ALLAH... SAYUNYA.."

Semua mengetahui mengenai keadaan penyanyi Shazroul Fazlie yang kini berada dalam keadaan kritikal akibat jangkitan kuman pada usus. Baru-baru ini, tunang kepada Shazroul iaitu bernama Syaqira Zainal telah meluahkan isi hatinya semalam menerusi entri terbaru di akaun Instagram peribadi miliknya dan ia sungguh menyentuh hati.

"Kalau lah boleh tukar sakit tu dekat I, bagi je dekat I sayang… Banyak sangat dah you tanggung. You tahu I tak boleh tengok you sakit walau sikit pun. I harap you kuat ok. Ramai doa dan sayang kan you. Love you sayang," luahnya.

Selain itu, menerusi ruangan posting di InstaStory juga, Syaqira turut menyatakan rasa rindu terhadap tunangnya: "Sayang... I tidur bilik you malam ni. Dekat tilam ini lah I cuci, tukar cadar kencing berak you. I peluk bantak busuk you ni kuat-kuat. Rindu sangat... Sumpah I rindu nak jaga you. Ya Allah... Sayunya hati, cepatlah balik sayang," tulisnya.

Dalam pada itu, menerusi ruangan komen rata-rata pengikutnya memberikan sokongan moral terhadap Syaqira. Ramai yang memohon agar Syaqira terus kuat berdepan dengan ujian selain turut mendoakan agar Shazroul kembali sembuh seperti biasa. Terdahulu, bintang kelahiran program Akademi Fantasia musim keempat (AF4) ini dalam keadaan kritikal dan sedang dirawat di ICU HKL.

Klik untuk gambar besar

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DEDAH DATUK PANGGILNYA DENGAN NAMA FARIDAH - AISYAH JELASKAN SEBAB

Penyanyi Aishah dalam satu hantaran yang di laman Instagram telah berkongsi gambar kenangan bersama arwah datuknya. Kata penyanyi lagu 'Janji Manismu' itu, biarpun arwah datuknya sudah tiada, memori yang dicipta mereka berdua merupakan kenangan yang membuai rasa rindu kepadanya.

Aishah atau nama sebenarnya Wan Aishah Wan Ariffin, 56, dalam masa sama turut mendedahkan bahawa arwah datuknya ketika hayat tidak pernah memanggil dirinya dengan nama sebenar.

Sebaliknya, kata Aishah, arwah yang dipanggil sebagai 'Tok Bapak' itu lebih gemar memanggilnya dengan nama Faridah yang seolah-olah satu nama yang cukup asing kedengaran.

Klik untuk gambar besar

Jelas bekas juara Gegar Vaganza musim keempat (GV4) itu lagi, kemungkinan arwah datuk mengimpikan agar dirinya untuk bergelar seorang qariah mengikut jejak langkah Faridah.

"Melihat gambar family mencetus berbagai perasaan dan juga kenangan. Sudah tentunya ada perasaan rindu kepada mereka yg telah tiada. Sebelah gambar I tu arwah tok bapak I.

"I ada only a few memories with him kerana bila tok bapak meninggal I masih kecil sgt. Yg I ingat, selalu pegang tangan tok. Suka sangat dia suruh I pimpin dia.

"And tok bapak I, seingat I, tak pernah panggil I Aishah not even Nor Great way to confuse a child Arwah tok bapak used to call me Faridah hahahahah How about that for confusion!!!.

Kenapa??? Kerana arwah tok bapak suka sgt dengar qariah Kelantan Hjh Faridah Mat Saman mengaji. I guess he had hopes that maybe one day cucu dia kot kot boleh jadi qariah.

"Allahu I wonder what he would think that his little 'Faridah' grew up to be a singer Anyway, Al Fatihah kepada semua family yg sudah tiada," tulis Aishah.

www.myartis.com / Sumber & foto: Astro Gempak & Instagram Aishah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RUMAH SOFEA DI LELONG..??

Dapat cerita ni dari email... entah betul entah tidak! Tetapi, jangan kita mencebik apabila membacanya kerana mungkin hari ni hari dia... hari kita pula mungkin esok atau lusa! Bukan apa, bank bank di Malaysia ni memang cekik darah hinggakan bunga yang mereka makan melampaui batas bayaran. Akibatnya, pembeli terpaksa menanggung kerugian apabila rumah yang dibayar selama bertahun atau berpuluh tahun di lelong disebabkan sifat tamak bank yang mahu mengaut untung...Reserve Price:  RM 116,640.00Descrition : 3 bedroom condominiumAddress: Unit No. B-2-01, 2nd Floor, Block B, Impian Selatan Condominium, Taman Bukit Mewah, Jalan Bukit Antarabangsa, Bukit Antarabangsa, 68000 Ampang, Selangor Darul EhsanLand/Floor Area:  (approximately in sq. feet)1,281 Sq. Feet.Loan Agreement And Deed of Assignment both dated the 17th day of August 1993Assignor/Borrower : Sofia Jane Hisham [NRIC No : A2400394]Solicitor : M/S Harcharan S Sidhu & AssociatesAuction Date: 08/06/2009Full Name       : Sofea Jane HishamPlace of birth  : London,EnglandRace            : MalayLanguage        : English, MalayCareer          : Actor (\__/)(='.'=)(")_(")myartis 2009